ועדת החוקה, חוק ומשפט, כנסת 23, פרוטוקול מספר 149, 2020-11-30 09:00

יעקב אשר: בוקר טוב, אני פותח בזאת את ישיבת ועדת החוקה.

יעקב אשר: על סדר היום: הצעת תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילות והוראות נוספות) (תיקון מס' 14), התשפ"א-2020.

יעקב אשר: אני מגיע מאוד חצוי לישיבה הזאת, ואני חושב שזה גם מה שאחרים מרגישים.

יעקב אשר: פעם קניות זה היה מותרות, אבל אני חושב שיש תקופות, במיוחד אם אנחנו בתקופה ארוכה של אחרי סגר, ובמיוחד שגם החורף הגיע בלי לשאול אף אחד רשות, שבהן אנשים צריכים לקנות בגדים, להלביש את הילדים, לרכוש דברים שהם צריכים מעבר למוצרי מזון.

יעקב אשר: אין ספק שזה טוב לאוכלוסייה, לאזרחים.

יעקב אשר: אין ספק שזה טוב מבחינת ההיבט הכלכלי, כי מאחורי כל חנות שנפתחת יש משפחה שלמה שמתפרנסת.

יעקב אשר: אנחנו מברכים מאוד על עצם ההחלטה לפתוח את הקניונים, לאחר שהוועדה הזאת דאגה ב-10 אצבעותיה לפתיחה של חנויות הרחוב וחנויות הביגים למיניהן הפונות לרחוב.

יעקב אשר: עכשיו הממשלה נכנסה לאיזה שהוא פיילוט, שאני די חצוי לגביו.

יעקב אשר: מצד אחד, אנחנו שמחים שהדבר הזה קורה, ומצד שני, זה לא קורה מספיק.

יעקב אשר: מעבר לזה שזה לא קורה מספיק, אני לא בטוח עד כמה ההגדרות של ההגרלות והקריטריונים שנעשו פה הם נכונים, כמה הם משקפים, והאם זה שוויוני, אמיתי ונכון - או שלא.

יעקב אשר: אני בא לדיון הזה פתוח, רק עם הרבה שאלות שאני מקווה שיהיו עליהן גם תשובות.

יעקב אשר: קארין אלהרר, בקשה.

קארין אלהרר: תודה רבה, אדוני יושב הראש.

קארין אלהרר: מרגיש לי שהממשלה רוצה להיות עם ולהרגיש בלי.

קארין אלהרר: כשהולכים לפשרות המפ"איניקיות, זה לא יוצא טוב, ההיסטוריה מוכיחה.

קארין אלהרר: אני מבינה שאדוני לא רוצה לכופף את ידה של הממשלה, אבל כל ההתנהלות - -

יעקב אשר: לכופף כן, אבל לא לשבור את זה בסוף על חשבון אחרים.

קארין אלהרר: אנחנו לא בעד אלימות, אנחנו בעד שכל ישר, והשכל הישר מחייב שדווקא המקומות שהם מוסדרים, דווקא המקומות שיש בהם פיקוח אמיתי ויכולת לווסת כמויות של אנשים, יכולת לדאוג להחלפת אוויר, יכולת לדאוג מספרית כמה אנשים יהיו בכל מקום – דווקא שם צריך לאפשר את הדבר הזה.

קארין אלהרר: זה שנגיד שאין, רק יגרום להתקהלויות גדולות יותר במקומות הלא מווסתים.

קארין אלהרר: לו הייתי בממשלה הייתי חושבת אפידמיולוגית בלבד – עד כמה ואיך אני יכולה לדאוג לבריאות הציבור.

קארין אלהרר: אם בריאות הציבור מחייבת מדד של כמה אנשים, אם בריאות הציבור מחייבת מניעת הידבקויות, צריך לאפשר מספר מתאים של אנשים, צריך לאפשר בקניונים את השימוש במפקחים.

קארין אלהרר: אני לא בעד זה ולא נגד זה, אני רק באה ואומרת, אם רוצים להיות ענייניים, בואו נהיה כאלה.

קארין אלהרר: אני סבורה שההתנהלות שהביאה לפתיחת הקניונים הייתה התנהלות חלמאית.

קארין אלהרר: איזו מן צורה זו דקה לפני היום העמוס בשנה להגיד, "יאללה פותחים", ואז רואים תמונות בתקשורת של אלפי אנשים ואומרים, "אוי, אוי אוי".

קארין אלהרר: למה להגיע למצבים האלה?

קארין אלהרר: בואו נעשה את הדברים בצורה מסודרת.

יעקב אשר: אני יכול רק להצטרף לקריאה שלך בעניין הזה.

יעקב אשר: כולנו ראינו איך כל הצפיפות עברה מהחנות למסדרון, שזה לא הגיוני בעליל.

יעקב אשר: אחת הסיבות לכך היא שאין מספיק פיזור.

יעקב אשר: אם היו פותחים עוד מקומות, באופן טבעי אנשים היו מתחלקים בין המקומות.

יעקב אשר: זה לא היה מביא עוד אנשים, זה היה פחות או יותר נותן את האפשרות לאזן.

יעקב אשר: אני מבין שהם עושים עכשיו שינוי בהגדרות של המטר לבן אדם, כך שהמטר לבן אדם יהיה גם על כניסה לחנות וגם על כניסה למסדרון, מה שיווסת את התנועה הרבה יותר טוב, במיוחד בחנויות שהן גדולות.

יעקב אשר: אם היום החנויות מוגבלות ל-10 אנשים, הן יוכלו להגיע ליותר אנשים, ל-20 או ל-30 אנשים, תלוי לפי גודל החנות, שזה עושה שכל והיגיון.

יעקב אשר: ברגע שיש לך באזור שיש בו 30,40 חנויות גורם מפקח אחד, אז לא רק שהוא מפקח, יש לו גם זכות אכיפה.

יעקב אשר: מה שגורמי האכיפה של המדינה לא יודעים לעשות, ואנחנו יודעים שהם לא יודעים לעשות, אותם מפקחים ידעו לעשות, כי הם בעלי הבתים באותם מקומות, כי האנשים נמצאים אצלם בשכירות בעסקה כזו או אחרת, כי הם יכולים לשלוט עליהם.

יעקב אשר: אני חושב שיש פה הרבה מה לדון ומה לחשוב.

יעקב אשר: אחד התנאים בפיילוט זה שהוא יהיה קטן וזריז, זאת אומרת לתקופה קצרה.

יעקב אשר: אם זה מצליח, הוא חייב להפוך להיות רחב יותר וארוך טווח, כי אי אפשר לחיות מפיילוט לפיילוט.

יעקב אשר: אי אפשר גם לשגע את האנשים - לסגור להם את הקניון, לפתוח להם את הקניון, לסגור את החנות, לפתוח את החנות.

יעקב אשר: אי אפשר לשגע גם את האנשים עצמם שמתפרנסים מזה וגם את הלקוחות שצריכים להגיע.

קארין אלהרר: צריך לדרבן את הממשלה.

יעקב אשר: זה מה שאני מנסה בעזרתך לעשות.

קארין אלהרר: צריך לדרבן אותם להביא תכנית ארוכת טווח.

יעקב אשר: כמובן שנשאל את השאלה הזאת גם כן.

גור בליי: תקנות סמכויות מיוחדות להתמודדות עם נגיף הקורונה החדש (הוראת שעה) (הגבלת פעילתו והוראות נוספות) (תיקון מס' 14), התשפ"א-2020 בתוקף סמכותה לפי סעיפים 4, 6, 7, 8, 9, 11, 12, 23, 24, 25, ו-27 לחוק סמכויות מיוחדות להתמודדות עם נגיף הקורונה החדש (הוראת שעה), התש"ף-2020 (להלן – החוק), ובאישור ועדת החוקה, חוק ומשפט של הכנסת, מתקינה הממשלה תקנות אלה:

גור בליי: שעה) (הגבלת פעילות והוראות נוספות), התש"ף-2020 (להלן – התקנות העיקריות), בתקנה 1, בהגדרה "ספורטאי תחרותי", בפסקה (1) ברישה המילים "קטין, ולעניין ספורטאי בענפי השחייה והמים – גם ספורטאי בגיר" – יימחקו.

גור בליי: האמור בה יסומן (א), במקום "מקום" יבוא "מקום סגור", ואחרי "ספורטאי מקצועי או ספורטאי תחרותי בלבד" יבוא "שהוא קטין, ולעניין ספורטאי בענפי השחייה והמים – גם ספורטאי בגיר";

בסופה יבוא: "(ב) מקום המשמש לאימון ספורט, לרבות בריכת שחייה, המצוי בשטח פתוח, ואשר המנהל הכללי של משרד התרבות והספורט אישר כי הוא משמש בעבור אימון או תחרות של ספורטאי מקצועי או ספורטאי תחרותי בלבד;".

נינא כהן קרן: זאת איזו שהיא הרחבה של ההיתר להפעיל מקום לאימון של ספורטאי תחרותי, שזה היה עד היום רק לקטינים, חוץ מענף השחייה והספורט המוטורי.

נינא כהן קרן: יש כאן הרחבה - שאת המקום שנמצא בשטח פתוח שמשמש לאימון אפשר להפעיל גם לספורטאי תחרותי בגיר, בתנאי שהוא עומד בהגדרה של ספורטאי תחרותי שהשתתף בתחרויות בשנתיים האחרונות.

גור בליי: תיקון תקנה 21 3.

גור בליי: בתקנה 21 לתקנות העיקריות, במקום "ט"ז בכסלו התשפ"א (2 בדצמבר 2020)" יבוא "כ"ג בכסלו התשפ"א (9 בדצמבר 2020);.

גור בליי: הוספת תקנות 27 4.

גור בליי: אחרי תקנה 26 לתקנות העיקריות יבוא: עד 29 "הוראת שעה – 27.

גור בליי: (א) על אף האמור בתקנה 7, בתקופה שעד יום הפעלת קניון כ' בכסלו התשפ"א (6 בדצמבר 2020), תותר הפעלת בתכנית 15 קניונים והחנויות שבהם, בדרך של פתיחתם ניסיונית לציבור, לפי הוראות אלה:

גור בליי: הגדולות – שישה קניונים שנבחרו בידי החברות האמורות ושיפורטו בתוספת הרביעית; לעניין תקנה משנה זו, "שתי החברות הגדולות" – שתי החברות שבבעלותן נמצא המספר הרב ביותר של קניונים בישראל ביחס ליתר החברות שבבעלותן קניונים;

גור בליי: החברות הגדולות ואשר בשטחם 20 חנויות לפחות – תשעה קניונים שייבחרו בהגרלה שיבצעו משרד הכלכלה והתעשייה ומשרד האוצר מבין הקניונים שהביעו את רצונם להשתתף בהגרלה והתחייבו לקיים את הכללים הקבועים בתקנות אלה; הזמנה להגרלה כאמור ותקנון ההגרלה יפורסמו באתר האינטרנט של משרד הכלכלה והתעשייה; שלושה מבין הקניונים שייבחרו כאמור יהיו באזור הכולל את מחוזות הצפון וחיפה, שלושה יהיו באזור הכולל את מחוזות תל אביב והמרכז ושלושה באזור הכולל את מחוזות ירושלים והדרום; המנהל הכללי של משרד הכלכלה והתעשייה והמנהל הכללי של משרד האוצר יפרסמו בהודעה ברשומות ובאתר האינטרנט של המשרד את שמות הקניונים שנבחרו לפי פסקה זו ואת הכתובת הקניון.

גור בליי: (ב) מחזיק או מפעיל של חנות המצויה בתוך קניון כאמור בתקנת משנה (א), לא יפעיל את החנות בדרך של פתיחתה לציבור, אלא בכפוף להוראות אלה:

גור בליי: שבה;

בשינוי זה: במקום הגדרת "התפוסה המרבית המותרת" שבתקנת משנה (א) ייקרא: "התפוסה המרבית המותרת" – כמפורט להלן, ובלבד ששטח המקום מאפשר שמירת מרחק של 2 מטרים בין אדם לאדם:

בשינוי זה: המצוי בתוך קניון – מספר אנשים שלא יעלה על יחס של אדם לכל 7 מטרים רבועים משטח המקום או על 10 אנשים במבנה ו-20 אנשים בשטח פתוח, לפי המקל מביניהם;

בשינוי זה: מספר אנשים שלא יעלה על יחס של אדם לכל 7 מטרים רבועים משטח המקום או על 10 אנשים, לפי הנמוך מביניהם, ובכל מקרה לא פחות מארבעה אנשים; לעניין פסקה זו, שטח המקום יחושב לפי האזור הפתוח לקהל מתוך שטח המקום ולמעט שטחי חניון, מחסנים, שטחי תפעול וכיוצא בזה"; (ג) מחזיק או מפעיל של קניון כאמור בתקנת משנה (א), לא יפעיל את הקניון בדרך של פתיחתו לציבור, אלא בכפוף להוראות אלה:

בשינוי זה: בפסקה (4) שבה:

בשינוי זה: בפסקת משנה (ב), המילים "ככל האפשר"

בשינוי זה: בכפוף להוראות תקנה 9, שתיקרא בשינויים אלה בתקנת משנה (א) שבה:

בשינוי זה: "דיגיטלי";

בשינוי זה: המותרת" ייקרא: "התפוסה המרבית המותרת" – מספר אנשים שלא יעלה על יחס של אדם לכל 7 מטרים רבועים משטח המקום; לעניין זה, "שטח המקום" יחושב לפי האזור הפתוח לקהל מתוך שטח המקום, לרבות שטחי המכירה שבחנויות, ולמעט שטחי חניון, מחסנים, שטחי תפעול וכיוצא בזה.

בשינוי זה: ";

בסופה ייקרא: אמצעי דיגיטלי לספירת הנכנסים בשערי הקניון והיוצאים ממנו, ובלבד שהאמצעי לא יזהה או יאפשר זיהוי של הנכנסים והיוצאים, ובכלל זה לא יתעד את פניהם, ושהמידע המתועד באמצעותו יימחק ממנו בתוך 48 שעות, ולא ייעשה בו שימוש לכל צורך אחר זולת ביצוע הוראה זו; אין בכך כדי למנוע שימוש במידע על מספר הנכנסים והיוצאים.

בסופה ייקרא: "

המפורטות להלן: המחזיק או המפעיל של הקניון ינחה את עובדיו ואת העובדים בחנויות המצויות בשטח הקניון בנוגע להוראות תקנות אלה;

המפורטות להלן: חנות כאמור בתקנת משנה (ב), מחזיק או מפעיל של קניון יפעל לעמידת החנויות שבתוך הקניון בהוראות החלות עליהן לפי תקנות אלה, ובכלל זה, יביא לידיעתן את ההוראות האמורות ויוודא עמידתן בהוראות תקנת משנה (ב)(2) לעניין התפוסה המרבית המותרת;

בהתאם להוראות אלה: מספר הסדרנים שנמצאים בקניון בכל עת לא יפחת מהמפורט להלן:

בהתאם להוראות אלה: רבועים – 2 סדרנים;

בהתאם להוראות אלה: בקניון ששטחו מעל 25,000 מטרים

בהתאם להוראות אלה: הסדרנים יידעו את השוהים במקום, ויסבו את תשומת ליבם, בנוגע לחובת השמירה על הוראות תקנות אלה, לרבות הוראות לעניין איסור התקהלויות, חובת עטיית מסיכה לפי סעיף 3ה לצו בידוד בית ובדבר התפוסה המרבית בקניון ובשטח החנויות;

בהתאם להוראות אלה: וסוג ההפרה, לצרכי בקרה; (ד)המחזיק או המפעיל של הקניון יפעל למניעת התקהלויות בשטח הקניון, כולל בסמוך לכניסה לחנויות ובכניסה לקניון, ובכלל זה ינקוט אמצעים לשמירת מרחק בין אדם לאדם בתורים כגון סימון מקומות עמידה והצבת אמצעים פיזיים לשמירת רווח בין אנשים; (ה)נוסף על האמור בתקנה 8(5)(ג), אם יש בקניון מערכת כריזה – המפעיל של הקניון יודיע באמצעות מערכת הכריזה, אחת לחצי שעה לפחות, על החובה לשמור על מרחק ולהימנע מהתקהלויות; (ו)המחזיק או המפעיל של הקניון לא יאפשר ישיבה לצורך אכילה של מבקרים בשטח הקניון, לא יציב שולחנות וכיסאות לאכילה בשטח הקניון, וימנע גישה לשולחנות אכילה המקובעים לרצפה, אם קיימים; המחזיק או המפעיל של הקניון יתלה שלטים במקומות בולטים לעין ולעניין איסור אכילה בקניון; (ז) המחזיק או המפעיל של הקניון ימנע הצבת דוכני מזון בשטח הקניון ולא יאפשר קיום יריד, אירועים או מופעים בשטח הקניון; (ח) המחזיק או המפעיל של הקניון יפריד, ככל האפשר, בין הכניסות לקניון ליציאות מהקניון; (ט) המחזיק או המפעיל של הקניון יפעל, ככל האפשר, ל-3 החלפות אוויר לפחות בשעה; אופן ביצוע תחלופת האוויר יהיה בהתאם להוראות המנהל; (י) המחזיק או המפעיל של הקניון יפעל בהתאם להוראות המנהל ובכלל זה לעניין ניקוי וחיטוי.

בהתאם להוראות אלה: תיקון 5.

בהתאם להוראות אלה: בתוספת השלישית לתקנות העיקריות, בפרט (11), בטור ב', אחרי התוספת "2,500" יבוא "ולעניין מפעיל שהוא קניון כאמור בתקנה 27 – 5,000; השלישית הוספת 6.

בהתאם להוראות אלה: אחרי התוספת השלישית יבוא: תוספות רביעית וחמישית תוספת רביעית (תקנה 27(א)(1) מליסרון –

בהתאם להוראות אלה: (2)

בהתאם להוראות אלה: פתח תקווה; (3)

בהתאם להוראות אלה: באר שבע; עזריאלי –

בהתאם להוראות אלה: איילון;

מיכאל מלכיאלי: השמות שהקראת עלו בהגרלה?

גור בליי: לא, הם קבועים בתקנות עצמן.

מיכאל מלכיאלי: למה?

יעקב אשר: נצטרך לשמוע הסבר למה הלכו בשיטה הזאת, למה הם החליטו על שתי חברות גדולות שמייצגות את המקומות הגדולים יותר והאחרים הלכו להגרלה.

גור בליי: ששת הקניונים של שתי הקבוצות הגדולות שקבועים בתקנות הם אלה שהקראתי.

גור בליי: התשעה הנוספים היו חלק מ-56 הקניונים שהגישו.

גור בליי: באזור הצפון נבחרו: קניון מבנה בנוף הגליל, ארנה בנהריה, לב המפרץ בחיפה.

גור בליי: מהמרכז נבחרו: קניון שרונים הוד השרון, קניון שבעת כוכבים בהרצליה, קניון אם הדרך בית ינאי, ומירושלים והדרום נבחרו: סנטר 1 בירושלים, BIG FASHION בבית שמש וקניון ערד.

יעקב אשר: משרד המשפטים, ספרו לנו את השתלשלות העניין, תגידו לנו איך אתם חיים עם זה, תגידו לנו כמה זמן הפיילוט.

יעקב אשר: כרגע, אם אני מבין נכון, הבקשה לאישור הפיילוט הזה היא עד יום ראשון, ה-7 לחודש, נכון?

גור בליי: עד יום ראשון, ה-6 לחודש.

יעקב אשר: בחצות זה פוקע.

יעקב אשר: אנחנו צפויים לקבל תקנות חדשות לקראת סוף השבוע.

יעקב אשר: אני רוצה לדעת על התהליך, מה הבעייתיות שיש בו, מה הכיוון הלאה, מה ההסתכלות העתידית.

שי סומך: פיילוט אכן מעורר שאלות של שוויון.

שי סומך: משרד המשפטים ליווה את התהליך הזה יחד עם משרד האוצר, המל"ל ומשרד הכלכלה.

שי סומך: משרד הבריאות היה בתמונה, אבל הוא פחות היה קשור לבחירה של השיטה ושל הקניונים.

שי סומך: המהלך של הפיילוט נועד להיטיב עם כל שוק הקניונים, גם עם קניונים שלא נכללים בפיילוט, כי אם הוא יצליח, הוא עשוי להביא לפתיחה של כל השוק.

שי סומך: בפני הממשלה לא עמדה החלופה של פיילוט אל מול החלופה של פתיחת שוק הקניונים, כי הפתיחה של הקניונים אמורה הייתה להיות רק ב-R 0.8.

שי סומך: החלופה הייתה בין לא לעשות כלום לבין לעשות פיילוט.

שי סומך: לא נלקח כאן משהו שהיה קודם לכן בקניונים.

שי סומך: צריך לזכור שמדובר בהסדר שהוא קצר טווח.

שי סומך: 10 ימים זה לא איזה שהוא זיכיון ארוך טווח, זה הסדר קצר.

שי סומך: יש לו אמנם משמעות כספית, אבל היא מוגבלת.

יעקב אשר: האם כשהפיילוט מסתיים אחרי 10 הימים הוא אמור לגדול?

יעקב אשר: יש תהליך של הדרגתיות בעניין הזה?

יעקב אשר: יש איזו תכנית אב לעניין?

שי סומך: הדבר הובא בפני רז נזרי, המשנה ליועץ המשפטי לממשלה.

שי סומך: אחד העקרונות שהוא קבע מבחינת משרד המשפטים זה שהפיילוט מוגבל בזמן ואחריו יהיה צריך להחליט אם לסגור או לפתוח את כולם.

יעקב אשר: האם האופציה היא לסגור את כולם או לפתוח את כולם?

יעקב אשר: אני חושב שאם השאלה תהיה בעוד שלושה או ארבעה ימים לסגור או לפתוח, זה יהיה יותר לסגור מאשר לפתוח.

יעקב אשר: השאלה אם יש משהו שמדבר על הרחבה.

שי סומך: זה לא עמד על הפרק.

שי סומך: זאת לא הצעה שהובאה בפנינו.

יעקב אשר: מישהו מבין את המשמעות של לפתוח פיילוט ולסגור פיילוט?

שי סומך: זו העמדה של רז נזרי.

שי סומך: אם צריך עוד יום או יומיים, מבחינת רז נזרי זה לא מהווה בעיה.

שי סומך: הארכה של הפיילוט כמו שהוא מעוררת קשיים, כי זה פוגע בשוויון.

יעקב אשר: אם אני מבין נכון, הפיילוט הזה מיועד להיות עד יום ראשון הקרוב.

מיכאל מלכיאלי: מה יקרה ביום ראשון?

קארין אלהרר: מה המדדים להצלחה?

שי סומך: זאת שאלה שצריך לשאול את משרד הבריאות.

שי סומך: יש שתי דרכים שאפשר לחשוב עליהן כשחושבים על שוק הקניונים בהקשר של הפיילוט.

שי סומך: דרך אחת היא שלכל קניון יש ערך שווה לקניון האחר, לפי החלק היחסי בשוק הקניונים.

שי סומך: דרך אחרת היא לחשוב על התנועה של המבקרים.

שי סומך: לתנועה של המבקרים יש חשיבות, כי זה מה שמעניין מבחינה בריאותית.

שי סומך: קניון סנטר 1 בירושלים לא ילמד הרבה על מה שיקרה בשוק הקניונים, כי זה קניון קטן ומוגבל.

שי סומך: קניון מלחה בירושלים, לעומת זאת, כן יכול ללמד על הסיכון הבריאותי.

שי סומך: השיטה שנבחרה היא שיטה טכנית.

שי סומך: מהנתונים שקיבלנו ממשרד האוצר עולה ש- 66% מהפדיון בקניונים מעל 14,000 מטר רבוע נמצא בשתי הקבוצות הגדולות.

שי סומך: הפדיון מצביע על תנועה של מבקרים.

שי סומך: הדרך שנקבעה היא דרך אמצע שלקחה בחשבון גם את היקפי התנועה של המבקרים.

שי סומך: החלק של הקבוצות הגדולות בתוך 15 הקניונים הוא 40% - שש מתוך 15.

יעקב אשר: ההגדרה של קבוצות גדולות היא אבסולוטית?

יעקב אשר: שתי הקבוצות שנבחרו לעומת האחרים זה דבר שכל אחד יכול להבין?

שי סומך: כן.

שי סומך: הייתה קבוצה שלישית שירדה בתהליך, כי הבנו שהיא קבוצה לא מספיק גדולה.

שי סומך: השיטה שנבחרה היא שיטה שלקחה בחשבון גם את התנועה של המבקרים.

שי סומך: התוצאה הסופית, ואני שמח עליה, שבסוף לא היה הבדל בין שתי הקבוצות הגדולות לבין יתר הקניונים מבחינת הסיכוי להיכלל בפיילוט.

שי סומך: בהגרלה היו 56 קניונים, כשמתוכם נבחרו תשעה.

שי סומך: לשתי הקבוצות הגדולות היו 35 קניונים, כשמתוכם נבחרו שישה -16%.

שי סומך: אם היינו מאחדים את שתי הקבוצות להגרלה אחת גדולה, היה סיכוי של 16.5% שהם ייבחרו.

יעקב אשר: אתה אומר ש-56 ניגשו.

יעקב אשר: כנראה שאלה שלא ניגשו חשבו שאין להם הרבה סיכוי.

שי סומך: אני לא יודע.

שי סומך: אם הינו עושים פול אחד של קניונים, הסיכוי היה קצת יותר נמוך מהסיכוי של ההגרלה – 16.5% במקום 17%.

יואב סגלוביץ': בפעם הבאה תעשו הגרלה בין כולם, בלי קשר לקבוצות.

שי סומך: יש שיטה שיכולה להיות יותר טובה מבחינת השוויון, יותר נקייה מבחינת השוויון, והשיטה אומרת את הדבר הבא: בוא ניקח את כל הקניונים, נחלק אותם לשלושה אזורים, ובתוך האזור נחלק לגדלים שונים.

שי סומך: זאת שיטה שהיא בהחלט לגיטימית, היא עדיפה מבחינת השוויון.

שי סומך: גם השיטה שמוצגת כאן עומדת בכללי השוויון, אבל יש לה שני מחירים.

שי סומך: המחיר הראשון הוא הפיזור הגיאוגרפי.

שי סומך: הממשלה עבדה מול ארגון שמייצג את שתי הקבוצות הגדולות, כך שנוצר פיזור גיאוגרפי שהוא פיזור מאוד סביר.

יואב סגלוביץ': מה שאתה מתאר זה בסדר, אבל זה לא מבחינת משפטית.

יואב סגלוביץ': אם אתה מדבר על הצד המשפטי, היה צריך לקחת את כולם בפול אחד ולעשות לפי אזורים.

שי סומך: אם תעשה לפי אזורים, לא תשיג את שוק הקניונים האמיתי.

שי סומך: בשוק הקניונים האמיתי התנועה חשובה.

יעקב אשר: הם הלכו על הגודל כפקטור.

יואב סגלוביץ': מי עשה את הבחירה בין הרשתות הגדולות?

שי סומך: הם עשו.

איילת שקד: אנחנו צריכים לשאול את משרד הבריאות ואת משרד האוצר, מה הרעיון בפיילוט כזה מצומצם שהמוני ישראלים מתגודדים ומצטופפים.

איילת שקד: למה לא לפתוח את כל הקניונים בלי לאפשר בהם אוכל?

יעקב אשר: גם עכשיו זה בלי אוכל.

קארין אלהרר: זה בכמות מצומצמת.

איילת שקד: צריך לאסור לאכול בקניון.

יעקב אשר: פרופ' גרוטו, תן לנו את הרציונל של הפיילוט.

יעקב אשר: מה שנאמר כאן על ידי משרד המשפטים זה שהפיילוט אמור להיות פיילוט, כאשר אחריו אנחנו אמורים להיכנס למשהו יותר רחב.

יעקב אשר: אני אומר לכם מראש שאנחנו לא הולכים להאריך את הפיילוט.

יעקב אשר: כרגע מספרים לנו על פיילוט שאמור להיגמר ביום ראשון.

קארין אלהרר: אני מבינה שהמטרה היא למנוע הדבקות.

קארין אלהרר: מה שראינו זה שרוב האנשים שהגיעו נשארו בשטחים הציבוריים בקניון, הם לא פוזרו בין החנויות.

קארין אלהרר: יש חנויות מאוד גדולות בקניון.

קארין אלהרר: גם המספר של 10 אנשים הוא לא מספר שצריך להיעצר בו.

יעקב אשר: את זה הם מתקנים עכשיו.

קארין אלהרר: אם לחנות ענקית יכניסו רק 10 אנשים, זה אומר שעדיין יישארו הרבה בשטח הציבורי.

קארין אלהרר: צריך לחשוב פר מטראז'.

קארין אלהרר: להבנתי, לבעלי הקניונים יש מדידות מאוד מדויקות של כל חנות, הם יודעים לבוא ולומר כמה אפשר לשים בכל חנות בפיזור הגיוני.

קארין אלהרר: האם אתם שוקלים את העניין הזה?

איתמר גרוטו: הקניונים היו אמורים להיפתח לפי התכנית המקורית שלנו בשלב ג' של אסטרטגיית היציאה, וזה בתלות לקצב הדבקה של 500 חולים חדשים ביום ומקדם הדבקה קטן מאחד, לפחות 0.9, 0.8.

איתמר גרוטו: למרות שלא הגענו לשם, חשבנו שצריך לאפשר פתיחה הדרגתית של דברים מסוימים, עם החמרה של התו הסגול.

איתמר גרוטו: התו הסגול קבע כללים בריאותיים ואפידמיולוגים מאוד סבירים ונכונים, רק הבעיה הייתה הנושא של הציות של הציבור והאכיפה.

איתמר גרוטו: כדי לאפשר לתהליך להתקיים, החלטנו לנסות פיילוט.

איתמר גרוטו: בהתחלה לא ידעתי איזה יתרונות יכולים להיות לפיילוט, אבל ככל שתכננו את העסק הזה ככה הגענו למסקנה שיש בפיילוט מדדים שאפשר לבדוק אותם, שיש תיקונים שאנחנו יכולים לעשות על הדרך כדי לראות באיזו דרך להפעיל את הקניונים בלי שזה יעלה את רמת התחלואה.

איתמר גרוטו: קשה מאוד למדוד רמת תחלואה בפתיחה של פיילוט, אבל כן אפשר למדוד עמידה בהנחיות, אם זה עטיית מסיכות, מניעת התקהלות.

יעקב אשר: מה התכנית הלאה?

איתמר גרוטו: אני מאמין גדול מאוד באכיפה עצמית על ידי בעלי העסקים, ולשם גם משרד הבריאות הולך.

איתמר גרוטו: יש אכיפה עצמית על ידי הקניונים, אם זה הגברת סדרנים מטעמם, חדר בקרה, ויש גם אכיפה על ידי הרשות.

איתמר גרוטו: גם המשטרה מעורבת.

איתמר גרוטו: אפילו משרד הבריאות וצוות בקרה בין משרדי מפקח על כל התהליך, כולל מדדים מסודרים.

איתמר גרוטו: אני חושב שזה ייתן לנו תמונה.

איתמר גרוטו: החלטנו לעשות את הפיילוט כפיילוט קצר עד ה-6 בדצמבר.

איתמר גרוטו: זה לא אומר שביום ראשון נפתח אוטומטית את כל הקניונים, או נסיר את הפיילוט.

איתמר גרוטו: צריך יהיה לראות את מצב התחלואה.

איתמר גרוטו: אם מצב התחלואה יהיה 2,000 חולים ביום, ברור שנתייחס לזה אחרת.

איתמר גרוטו: מה שראינו בעקבות הפעלת הפיילוט ביום שישי זה פיזור לא הומוגני של אנשים - הרבה בחוץ, מעט בחנויות.

איתמר גרוטו: אנחנו עובדים על תיקון התקנות כך שיתאפשר פיזור אחיד של כל האנשים, כך שאפשר יהיה להכניס לתוך החנויות יותר מ-10 אנשים.

איילת שקד: זה שאתם מבינים שצריך לאפשר לאנשים להיכנס לפי גודל החנות - מצוין.

איילת שקד: ברור שתהיה צפיפות כשיש מספר מועט של קניונים פתוחים.

איילת שקד: מה הבעיה לפתוח את כל הקניונים בלי מזון בכלל, גם ללא טייק אווי?

איילת שקד: אם זה בלי מזון, לא תהיה לאנשים שום סיבה להוריד את המסכה.

איילת שקד: אני מבינה שבעלי הקניונים אוכפים את ההנחיות על חנויות שמפרות אותן כי הם רוצים ששאר החנויות יישארו פתוחות, הם לא רוצים שבגלל בעל חנות אחת שמפרה את התו הסגול שאר החנויות יינזקו.

איילת שקד: בקניון יש את בעל הקניון שיכול לאכוף את ההנחיות בעצמו, שיכול לסגור חנויות.

איילת שקד: גם מבחינה אפידמיולוגית, משקית וכלכלית הרבה יותר נכון לפתוח את כל הקניונים עם תו סגול, בלי אוכל.

נינא כהן קרן: כבר היום הפיילוט הוא ללא מזון.

נינא כהן קרן: אפשר לקנות בטייק אווי, אבל אסור לאכול בקניון.

יעקב אשר: למה לא ללכת על פריסה ארצית רחבה?

יעקב אשר: מה התכנית ליום ראשון?

יעקב אשר: האם בישיבת הקבינט ביום חמישי תדברו על הרחבה כמו שאנחנו מצפים?

יעקב אשר: מה הכיוון של הפיילוט?

קארין אלהרר: וגם להכין תכנית.

יעקב אשר: הובהר לנו ממשרד המשפטים שכל ההסדר שנעשה עכשיו הוא הסדר שנכון לפיילוט מסוים, שאי אפשר להפוך פיילוט לקבוע.

קארין אלהרר: איתמר, גם להכין תכנית.

קארין אלהרר: הבנתי שאם תהיה עלייה במספר הנדבקים, אתם חוזרים בכם.

קארין אלהרר: צריך להכין תכנית מסודרת לעתיד, למקרה שירד מספר הנדבקים.

איתמר גרוטו: אנחנו רוצים לשמור על רמת תחלואה כמה שיותר נמוכה, לכן חשבנו שלהתחיל עם פיילוט זה משהו שיכול גם ללמד את הדברים וגם לצמצם את הכמות של המפגשים.

יעקב אשר: מה לעשות עם הלימוד הזה?

איתמר גרוטו: יש כמה קניונים שנפתחו בכל אזור, לא רק אחד בכל אזור.

איתמר גרוטו: הרחבנו את הפיילוט ל-15, שזה מספר שנראה לנו סביר.

איתמר גרוטו: במידה והפיילוט הזה מצליח, נעשה דיון בקבינט, נציג את הדברים.

איתמר גרוטו: אם אנחנו רואים שהפיילוט מצליח, אפשר יהיה להרחיב אותו, כמובן בכפוף לתחלואה.

איתמר גרוטו: אם התחלואה תגיע לאיזו שהיא עצירה ולא תמשיך לעלות ולעלות, אפשר יהיה להמשיך להתקדם ולהחיל את זה על כל הקניונים.

איילת שקד: פרופ' גרוטו, הפיילוט הזה מעודד הדבקה, כי אנשים מצטופפים.

איתמר גרוטו: יש כללים מאוד ברורים לכמה אנשים יכולים להיכנס.

מיכאל מלכיאלי: בכניסות לקניונים אין כללים.

יעקב אשר: אם יש כללים, למה זה לא בפיזור יותר גדול?

איתמר גרוטו: למרות כל הבלגן שהיה ביום שישי, בסופו של יום נכנסו לקניונים רק מחצית מכמות האנשים שהגיעו.

איילת שקד: מה קרה ביום ראשון?

איילת שקד: היה רגוע?

אופיר שריד: היה רגוע מאוד.

יעקב אשר: הפיילוט לא בוחן את רמת התחלואה בארץ, הפיילוט בוחן האם בתוך הקניונים האלה אפשר להשתלט על הכללים שאתם קובעים.

יעקב אשר: אם בסוף השבוע הזה נראה שהאכיפה העצמית טובה, שהאחריות של הקניונים האלה, לא משנה אם קטנים או גדולים, היא טובה, מה הבעיה להרחיב את זה יותר?

יעקב אשר: מי שרוצה ללכת לקניון, ילך גם לקניון רחוק.

יעקב אשר: לפחות תציג לנו תכנית שבאה ואומרת: אם שלב א' של הפיילוט עבר בהצלחה, מעלים את זה ל-40 חנויות, אחר כך ל-60.

יעקב אשר: תן לנו אופק.

יעקב אשר: לא יכול להיות שנתעסק עם פיילוטים.

יעקב אשר: שבעה ימים קטן על הוועדה שלנו.

איתמר גרוטו: אנחנו לא מתעקשים על אפס סיכונים, כי אז לא היינו פותחים בכלל.

איתמר גרוטו: אם אנחנו הולכים על פיילוט מצומצם, סיכון ההדבקה נמוך.

איתמר גרוטו: אני לא חושב שיש פה שלבי ביניים.

איתמר גרוטו: זה לא תלוי רק בי, אבל לדעתי יש מקום רק לשלב של פתיחה.

איתמר גרוטו: ברור שזה קשור למצב התחלואה, כי לפתוח 150,200 קניונים זה שונה מלפתוח 15.

איתמר גרוטו: אם כל אחד ואחד יוסיף איזו אגורה קטנה, בסוף נגיע לשקל.

איתמר גרוטו: צריך לעשות את זה בזהירות.

איתמר גרוטו: בסוף האינטרס של כולנו הוא לא להעלות את המקרים, לא להעלות את מספר הנדבקים, את קצב הדבקה, כי אז נגיע למצב שיחייב אותנו לחזור אחורה.

יעקב אשר: אם אתה רוצה להכניס בגרוש אחד 200 שקל, נהיה מאוד צפוף בתוכו.

יעקב אשר: כשאתה בא ואומר שמתוך 200 קניונים רק 15 ייפתחו, זו פרצה שקוראת ללחץ, וכשקוראים ללחץ הוא בא.

יעקב אשר: זה נראה רע מאוד.

גור בליי: פרופ' גרוטו, כמו שאמרת, המדדים שלכם להצלחה של הפיילוט הם לא מבוססי תחלואה, כי קשה לכם לעקוב אחרי זה.

גור בליי: יש בחוזר של משרד הבריאות מדדים למתווה הפיילוט שמדברים על כמה הפרות יש של מבקרים, כמה הפרות יש של עובדים.

גור בליי: כל הדברים האלה מבוססים על דיווחים עצמיים של הקניונים.

גור בליי: גם אם יש היגיון באכיפה עצמית של הקניון, האם יש לכם איזו שהיא בקרה?

גור בליי: יש פה בכל זאת בעיה תמריצית מסוימת.

איתמר גרוטו: יש מעל זה בקרה.

איתמר גרוטו: זה מבוסס על שיטת רגולציה פשוטה ובסיסית.

איתמר גרוטו: הבקרה היא קודם כל של הגורם המפעיל עצמו.

איתמר גרוטו: יש לו אחריות וגם אינטרס שהעסק הזה לא ייכשל.

איתמר גרוטו: מעל זה יש פקחים של הרשות שמגיעים לשם בתדירות די גבוהה, פקחים של המשטרה שמגיעים בסבב בין המקומות, וסיורים של צוות בין משרדי.

איתמר גרוטו: יש גם פקחים של משרד הבריאות שמידי פעם מגיעים לצרכים אחרים, שגם הם יכולים לעשות אכיפה.

איתמר גרוטו: לא סומכים רק על המפוקחים עצמם.

יעקב אשר: איך דוחפים כמות כזאת שבימים כתיקונם עובדת בארץ?

איתמר גרוטו: יש הרבה אנשים שחוששים ללכת לקניון, וזה כי הם לא רוצים להידבק.

איתמר גרוטו: עובדה שכבר באותו יום שישי עמוס רק חצי מהקיבולת של האנשים הגיעו.

איתמר גרוטו: אני מניח שזה מתחלק בצורה כזאת שחלק מהאנשים לא רוצים ומצאו פתרונות אחרים.

איתמר גרוטו: צריך לזכור שמדובר במצב זמני, במצב של עוד כמה ימים, ואז נוכל לראות לאיזה כיוון זה הולך.

יעקב אשר: ה"נוכל לראות" מדאיג אותי, אין לו שום הגדרה.

קארין אלהרר: זה חלם.

יואב סגלוביץ': מה שמטריד אותי זה לא ההחלטות הנקודתיות, זה הדפוס שחוזר על עצמו - שום הפקת לקחים.

יואב סגלוביץ': הנושא של גודל החנויות עלה בוועדה הזאת עשרות פעמים.

יואב סגלוביץ': סיפור הקניונים הוא בדיוק כמו סיפור התחבורה הציבורית.

יואב סגלוביץ': גם שם אמרו שיכניסו תחבורה ציבורית מצומצמת.

יואב סגלוביץ': כשנהיה עומס, פתחו.

יואב סגלוביץ': זה כאילו אנחנו נמצאים עדיין במרץ.

יואב סגלוביץ': זה פשוט בלתי נתפס, חוזרים על אותן טעויות, אין הפקת לקחים על כלום – לא על גודל החנויות, לא על הסיפור הזה של הקניונים, בלי קשר לשאלה אם לפתוח או לא לפתוח.

איתמר גרוטו: מנסים לעשות כל הזמן פיין טיונינג בין כל מיני כיוונים, צעדים ודרכים.

איתמר גרוטו: אני חושב שאנחנו מפיקים לקחים ומשתפרים מפעם לפעם.

איתמר גרוטו: אנחנו גם מסתכלים מה קורה בעולם.

איתמר גרוטו: אני חושב שלמדנו המון באירוע הזה.

קארין אלהרר: מה למדתם?

איתמר גרוטו: גם מאחורי הרעיון הזה היה רציונל.

איתמר גרוטו: זה לא שבאנו עם מחשבה טיפשית בלהגביל את מספר האנשים בחנות.

איתמר גרוטו: צריך למצוא את האיזונים הנכונים.

איתמר גרוטו: יכול להיות שהאיזונים שנראים לכם נראים לנו פחות.

אוסאמה סעדי: ראינו את התמונות מיום שישי.

אוסאמה סעדי: מי שקיבל את ההחלטה לפתוח בבלאק פריידי היה צריך לצפות שתהיה נהירה מאסיבית ביום הזה.

אוסאמה סעדי: הבנתי שביום ראשון המצב היה רגיל.

אוסאמה סעדי: אם נפתחים 15 קניונים מתוך 220, צריך לצפות שיהיה לחץ.

אוסאמה סעדי: למה לא מרחיבים את הניסיון הזה?

איתמר גרוטו: פתחנו את זה בעיתוי בעייתי, אבל זו הייתה דרך טובה להציף את כל הבעיות.

איתמר גרוטו: תמיד יש חגים, אם זה חגים יהודיים, חגים נוצריים, חגים מוסלמיים.

שמעון אבודרום: אני הגעתי לפה כדי למחות על כל העסק שקורה פה.

שמעון אבודרום: יש פה שתי קבוצות גדולות שדאגו לעצמן ולסוחרים שלהן.

קארין אלהרר: את מי אתה מייצג?

שמעון אבודרום: אני מייצג את בעלי העסקים הקטנים שיושבים בקניונים היותר קטנים, הפריפריאליים.

שמעון אבודרום: הם עכשיו גוועים, והם גוועים לצמיתות.

שמעון אבודרום: כאשר אישה מבקשת מבעלה לקנות לה מתנה ליום הולדת, הבעל הולך לקניון הגדול בפתח-תקווה שנפתח, ואז "תכשיטי יהונתן" המסכן בקניון קריית אונו מאבד לקוח לצמיתות.

שמעון אבודרום: כשהאדם הזה הולך לחנות בקניון השני, הוא מתרגל, הוא לא חוזר יותר.

שמעון אבודרום: יש פה נזקים עצומים.

שמעון אבודרום: יש לנו גם קניון באור- עקיבא שלא נפתח.

שמעון אבודרום: אנשים פשוט נמקים, לא עובדים.

שמעון אבודרום: כל מה שראינו פה הוא פשוט כוח, כוח, כוח.

שמעון אבודרום: אין במהלך הזה היגיון.

שמעון אבודרום: בארבעה ימים לא ידעו אם התחלואה עלתה, אם התחלואה ירדה.

שמעון אבודרום: גם אף אחד לא מפתח סימפטומים תוך ארבעה ימים.

שמעון אבודרום: אף אחד לא עושה רישום מי נכנס לקניונים, מי לא נכנס לקניונים.

שמעון אבודרום: העומס שזה יוצר הוא דבילי.

שמעון אבודרום: אם תפתחו את כל הקניונים יהיה פחות עומס.

שמעון אבודרום: אמות השקעות היא קבוצה גדולה, אחראית, אחת משלושת החברות הגדולות במשק בנדל"ן מניב.

שמעון אבודרום: היא יודעת לעשות בקרה.

שמעון אבודרום: בכל הקניונים שלנו יש מערכות ספירה, אפשר לשמור על הכל יותר טוב מאשר בקניונים אחרים.

שמעון אבודרום: החצי חיוניים שפתחו אצלנו קיבלו יס"מ.

שמעון אבודרום: אני חושב שבמהלך הזה של הפיילוט יש פגיעה בחופש העיסוק של בעלי העסקים הקטנים, בקניין של העסקים הקטנים.

שמעון אבודרום: זאת הפליה שלא תחזיק בבג"ץ, ואנחנו נלך לבג"ץ.

שמעון אבודרום: הוועדה הזאת לא יכולה להיות אחת שתומכת בתקנה כזאת.

שמעון אבודרום: אני מצפה מהוועדה להתנגד ולבוא איתנו לבג"ץ.

שמעון אבודרום: יש פה פגיעה בזכויות יסוד של בעלי עסקים קטנים.

שמעון אבודרום: הסופרמרקטים פה דורסים את המכולות.

שמעון אבודרום: נכון ש-70% מהקניות הן בסופרמרקטים, אבל המכולות חשובות.

שמעון אבודרום: כשמכולת נסגרת היא לא נפתחת יותר.

שמעון אבודרום: בעל עסק כזה שאיבד את הקליינטורה שלו לא יפתח יותר.

שמעון אבודרום: לא ראיתי שעשו פיילוט לכיתות א', לא ראיתי שעשו פיילוט לתחבורה ציבורית.

שמעון אבודרום: יש פה מהלך שאני לא רוצה לחשוב מאיפה הוא בא, אני רק יודע שהוא מוביל לעוד הארכה שתרמוס עוד יותר את בעלי העסקים הקטנים בקניונים היותר פריפריאליים שהיו צריכים להתמודד בהגרלה.

שמעון אבודרום: ידידי ממשרד המשפטים קצת חלש בסטטיסטיקה, כי הסיכוי של אחד ל-200 הוא לא כמו הסיכוי של שלוש מ-15.

יעקב אשר: גם בקניונים גדולים יש חנויות קטנות, לא הכל חנויות גדולות.

יעקב אשר: אנחנו דנים היום בהחלטות של הממשלה, של הקבינט.

יעקב אשר: הדבר הכי קל זה לבוא ולהגיד לפתוח את הכל.

יעקב אשר: כמו שאנחנו מכירים את ההתנהלות, זה לא יהיה בימים הקרובים.

יעקב אשר: אנחנו רוצים לצאת בקריאה להרחיב את העניין הזה, אבל צריך להרחיב אותו נכון.

יעקב אשר: עזוב רגע את הדיון בבג"ץ.

יעקב אשר: מותר לכם ללכת לדיון בבג"ץ, זה בסדר גמור, אבל אנחנו לא הולכים לבג"ץ.

יעקב אשר: אני לא חושב שחברי כנסת צריכים ללכת לבג"ץ.

יעקב אשר: אתה מדבר כרגע בקולם של המרכזים הקטנים יותר שחלק מהם הם פריפריאליים.

יעקב אשר: מה היית מציע לעשות כהרחבה של הפיילוט שהיה עושה שכל?

יעקב אשר: תעזור לי לבקש מהם.

שמעון אבודרום: אני חושב שאין מקום לפיילוט, שאין מקום לדחוס את כל אוכלוסיית מדינת ישראל ל-15 קניונים.

יעקב אשר: מסכים.

שמעון אבודרום: צריך להציב קריטריונים.

שמעון אבודרום: לכל קניון יש מערכות ספירה, יש מערכות בקרה, יש מצלמות.

שמעון אבודרום: צריך לקבל אישור לפתוח, רק שהסנקציה לא תהיה 5,000 שקל לקניון, כי זאת פשוט בדיחה.

שמעון אבודרום: אצלי בקריית אונו נכנסו לכאלה שעשו טייק אווי ונתנו קנס של 5,000 שקל לכל אחד.

שמעון אבודרום: כאשר המדינה רוצה לעשות אכיפה, היא יודעת לעשות אכיפה.

שמעון אבודרום: כשהמדינה רוצה לעצום עיניים, היא יודעת לעצום עיניים.

שמעון אבודרום: כמו שהוציאו אותנו מהסגר ללא פיילוט, כמו שפתחו את בתי הספר היסודיים ללא פיילוט, כך אפשר לפתוח את הקניונים תחת המגבלות של התו הסגול המחמירות, כשאת מי שלא עומד בזה יסגרו.

שמעון אבודרום: בעלי העסקים בקניון בקריית אונו נפגעים לצמיתות מזה שהלקוחות שלהם נוסעים 10 דקות לקניון הגדול בפתח תקווה.

שמעון אבודרום: אותם לקוחות לא יחזרו יותר.

איילת שקד: אתה צודק ב-100%.

יעקב אשר: נכון, אני בעד.

יעקב אשר: אני לא רואה את הקפיצה מהפיילוט הזה לפתיחה מלאה ביום ראשון הקרוב.

יעקב אשר: אנחנו יושבים כרגע על תקנות שאנחנו יכולים לא לאשר אותן.

יעקב אשר: אם אנחנו לא מאשרים אותן, אני סוגר כרגע את כל מה שנפתח.

יעקב אשר: אם אנחנו אומרים היום שהכל או לא כלום, זה הולך ללא כלום.

קארין אלהרר: לא נכון.

יואב סגלוביץ': אנחנו לא חותמת גומי של הממשלה.

יואב סגלוביץ': אני חושב שהשיטה הזאת שאנחנו פועלים בה מול הממשלה לאורך תקופה ארוכה נכשלת כל פעם מחדש.

יואב סגלוביץ': אני לא מאמין בהכל או לא כלום, אני כן מאמין בלשים היגיון מול ההחלטות הלא הגיוניות שראינו פה.

יואב סגלוביץ': פרופ' גרוטו לא מסוגל לתת טיעון אחד מוצדק לעניין הזה.

קארין אלהרר: אין אפילו מדד.

יואב סגלוביץ': אנחנו יכולים להגיד להם: רבותיי, ראינו, שמענו, הקשבנו, אבל המודל הזה הוא לא הגיוני ונכון, ועד יום חמישי צריך לעשות א',ב',ג'.

יעקב אשר: אם נלך על הכל, ההרגשה שלי שאנחנו א', לא נצליח, וב', יכול להיות שמישהו ירים את האמברקס ויגיד: שמע, אנחנו רצינו ללכת בצעדים מדודים, אבל אתם פרצתם לנו את הכל, לכן אתם לא מותירים בידינו ברירות.

יעקב אשר: אני רוצה להבהיר בצורה ברורה לממשלה שאנחנו לא מתכוונים להמשיך לאשר את הפיילוט הזה שנגמר ביום ראשון הקרוב.

יעקב אשר: אם היינו יכולים עכשיו לשנות את המילה "תשעה" למילה "17", או את המילה "שמונה" למילה "שבע", היינו עושים את זה, אבל אנחנו לא יכולים לעשות את זה, כי אנחנו לא בחקיקה רגילה, אנחנו בתקנות, ואנחנו בתקנות של קורונה שהן מהרגע לרגע.

יעקב אשר: גם בתקנות רגילות שלא קשורות לקורונה אנחנו לא יכולים לשנות אלא רק במו"מ.

איילת שקד: יעקב, בוא נצביע על הפיילוט, ואז נגיד לממשלה שיותר לא נאשר להם.

יעקב אשר: לזה אני רוצה להגיע.

יעקב אשר: מזל שהפריסה שיצאה בהגרלה יצאה קצת הגיונית, מזל שהיה קצת פיזור.

יעקב אשר: אם אתם שואלים אותי, התביעה שלנו כלפי הממשלה צריכה להיות להגדיל באופן רציני את הקניונים הקטנים, את הפיזור שלהם.

יעקב אשר: צריך לזכור שהתכולה של קניון כזה היא פחותה, לכן האפשרות להפצת המחלה היא אחרת.

יעקב אשר: אם תהיה תוספת מכובדת של הקטנים, אפשר לשקול עוד קניון אחד או שניים של הגדולים.

יעקב אשר: כמה קניונים גדולים של שתי הרשתות יש בארץ?

אופיר שריד: 34.

יעקב אשר: כמה קטנים יש?

אופיר שריד: יש 150 קניונים מעל 15,000 מטר, ויש עוד 70 קניונים בסדר גודל של 10,000 מטר.

יעקב אשר: אני מסכים איתכם שהיה צריך לפתוח את הכל, למרות שאני לא אוהב להיות המבין שפותח את הכל או סוגר את הכל.

יעקב אשר: אני אוהב ללכת עם איזה שהוא היגיון.

יעקב אשר: אני בעד להוסיף עוד 10 או 15 קניונים קטנים ועוד שני קניונים גדולים.

יעקב אשר: אנחנו לא נסכים שהפיילוט הזה יישאר כמו שהוא.

יעקב אשר: אתם רוצים לסגור?

יעקב אשר: תסגרו.

יעקב אשר: אני לא אגרום לכם את זה.

יעקב אשר: מה שאני אומר זה שהפיילוט הזה חייב להתרחב.

אופיר שריד: המצב תקוע, לכן נקלענו לאיזה שהוא פיילוט כזה.

אופיר שריד: הפיילוט הוא פשרה.

אופיר שריד: הוא נולד מזה שביבי אמר לפני יותר משבועיים שננסה קניון אחד, אולי שניים, ואז אמרו לו שאי אפשר, שצריך שיהיו לפחות שלושה.

אופיר שריד: כשאני נכנסתי לדיון כשדיברו איתי, אמרתי, "איך שלושה, מה תלמדו משלושה?

אופיר שריד: אתם צריכים לפחות תשעה, ותיקחו את הקבוצות הגדולות על מנת שתוכלו לנהל את זה בצורה הכי מפוקחת שיש".

אופיר שריד: את המתווה כתבנו יחד איתם.

אופיר שריד: אני חושב שמה שטוב בפיילוט הזה, אם אפשר למצוא בזה משהו טוב, זה שהוא נכתב על ידנו עם משרד הבריאות, כשאת הכל תכלל המל"ל.

אופיר שריד: אנחנו אחרי עשרות ישיבות ושיחות.

אופיר שריד: עבדנו יומם ולילה על מנת לנסח מתווה, כשלמתווה הזה יש יתרונות ויש חסרונות.

אופיר שריד: כולכם ראיתם מה קרה ביום שישי.

אופיר שריד: ביום ראשון כבר היה הרבה יותר רגוע.

אופיר שריד: היום זה נראה מצוין.

אופיר שריד: המטרה כרגע היא לראות שהפיילוט הזה עובד.

אופיר שריד: אנחנו מנסחים כרגע את המגבלות של המטרים לאדם בתוך החנויות.

אופיר שריד: אם כל החטאים בדבר הזה הוא שהשאירו 10 אנשים בחנות, לא משנה מה גודלה.

אופיר שריד: במקום שחנות גדולה של 1,500 מטרים תכניס לתוכה 100 אנשים, היא מכניסה 10 אנשים.

יעקב אשר: את זה פותרים עכשיו.

אופיר שריד: את זה למדנו מהפיילוט.

אופיר שריד: הפיילוט הזה צריך להיגמר, הוא לא נכון.

אופיר שריד: צריך ביום חמישי להכריז שפותחים את כל המסחר באופן שוויוני, לפי הכללים המחמירים שאותם ניסינו במהלך החמישה ימים האחרונים.

אופיר שריד: נתנו לנו את האפשרות הזאת לנסות.

אופיר שריד: הם צופים בנו 24/7, הם יושבים אצלנו על חדרי הבקרה, הם רואים את הסנסורים של כמות הכניסות.

יעקב אשר: אתה מעריך שזה ילך?

אופיר שריד: אני מעריך שזה ילך מצוין.

אופיר שריד: עד עכשיו זה הוכיח את עצמו מצוין.

יעקב אשר: מ-15 יקפצו ל-270?

אופיר שריד: 220 קניונים הם בפריסה על כל הארץ.

אופיר שריד: זה שפותחים עוד שני קניונים באילת לא ישנה שום דבר, וזה שבערד ייפתח קניון לא ישנה שום דבר.

אופיר שריד: זה שבקרית שמונה אין קניון שעובד, זה שאין בעפולה קניון שעובד - חבל מאוד, אבל זה לא רלוונטי לתחלואה של פתח תקווה.

אופיר שריד: צריך לפרוס את זה באופן כללי על כולם.

ניצן הורוביץ: הגישה של הממשלה משקפת חוסר הבנה של המציאות הגיאוגרפית והאורבנית בישראל מבחינת מיקומי המסחר.

יעקב אשר: עוד לא ראיתי גישה.

ניצן הורוביץ: ברוב הישובים, בטח בפריפריה ובשכונות החדשות, אין חנויות רחוב.

ניצן הורוביץ: הקונספט הזה של חנויות רחוב שאנחנו מכירים מהערים הישנות, אם זה ממרכז תל-אביב, אם זה ממרכז ירושלים, אם זה ממרכז ראשון לציון, אין אותו בשכונות החדשות ובישובים השונים.

ניצן הורוביץ: אם תלך לכרמיאל, למשל, אין שם בכלל חנויות רחוב, כי כל העיר מתוכננת ככה שכל הקניות מתבצעות בביג.

ניצן הורוביץ: אם לא פותחים אין להם איפה לקנות ליד הבית.

ניצן הורוביץ: זה לא כמו ישובים ותיקים.

ניצן הורוביץ: ברוב הישובים בישראל, וצר לי על זה, אין חנויות רחוב.

ניצן הורוביץ: הפריסה הזאת זה לא רק איזה שהוא צדק כלפי בעלי העסקים הקטנים והאפשרות להתפרנס, זה צדק כלפי אזרחים שיוכלו לנהל שגרת חיים.

ניצן הורוביץ: אין דרך אחרת לעשות את זה.

ניצן הורוביץ: הלוואי והיו חנויות רחוב קטנות וכל אחד היה יורד וקונה, אבל זאת לא המציאות עבור רוב אזרחי ישראל.

ניצן הורוביץ: אם לא היו פותחים את הביג בכרמיאל לא היה איפה לקנות בכרמיאל.

ניצן הורוביץ: הישובים הערביים מהסביבה באים לשם כדי לקנות, כי אין אצלם חנויות רחוב.

ניצן הורוביץ: כך זה גם בהרבה מאוד ישובים אחרים.

ניצן הורוביץ: אני מבין את השיקולים של הקורונה, אבל תבינו, המדינה מתוכננת בצורה מסוימת, יש מציאות מסוימת שאי אפשר להתעלם ממנה.

ניצן הורוביץ: אם לא תפתחו, זה ייעשה בצורות פיראטיות, האנשים יידחקו ויידבקו עוד יותר.

ניצן הורוביץ: אין מנוס, צריך לפתוח את הכל.

ניצן הורוביץ: צריך להקפיד כמו שמקפידים בחנויות, במסעדות ובבתי הקפה.

ניצן הורוביץ: מי שלא יקפיד יחטוף קנס.

ניצן הורוביץ: קנס של 5,000 לעסק קטן זה מלא כסף.

ניצן הורוביץ: הם יקפידו.

תהלה פרידמן: בהנחה שכולם מסכימים שלא צריך להאריך את הפיילוט כמות שהוא, למה לא להצביע?

תהלה פרידמן: מה יקרה אם לא נצביע?

תהלה פרידמן: אנחנו לא רוצים לומר לממשלה שאנחנו סבבה עם מה שקרה, כי אנחנו לא סבבה.

יעקב אשר: יקרה אותו דבר.

תהלה פרידמן: אם נצביע נגד נייצר כאוס.

תהלה פרידמן: אם אנחנו לא מצביעים בכלל, הפיילוט הזה יפקע בכל מקרה ביום ראשון.

יעקב אשר: זה חלק מכלי העבודה שיש לנו כוועדה.

יעקב אשר: אני חושב שאם אנחנו לא בעסק, אנחנו גם לא באים לבקש שום דבר.

תהלה פרידמן: אם לא נצביע, יפקעו קנסות?

גור בליי: יש פה כמה תקנות שצריך לאשר בתוך שבעה ימים.

גור בליי: את הפיילוט, בגלל שזה הוראות לפי סעיף 8 לחוק, יש לך שבועיים לאשר.

גור בליי: חייבים לאשר אותו.

גור בליי: את יכולה לאשר אותו גם בדיעבד.

יעקב אשר: אפשר, השתמשנו כבר בכלי הזה.

יעקב אשר: אני חושב שצריך ללכת על עלייה גבוהה בקטנים/בינוניים, ועל עלייה מתונה יותר בגדולים.

יעקב אשר: מה שחשוב זה שתהיה פריסה מבחינה גיאוגרפית כדי שאנשים לא יצטרכו לנסוע מרחק גדול ולהצטופף ביחד.

יעקב אשר: איתן, המשנה לראש המל"ל, הבנו ממשרד הבריאות וממשרד המשפטים שהייתם המובילים.

יעקב אשר: כשהחליטה הממשלה שהיא רוצה למצוא פתרון, אתם אלה שהובלתם את הפתרון, את הפיילוט הזה.

יעקב אשר: אנחנו רוצים לדעת מה האופק של זה, אנחנו רוצים לדעת לאן זה הולך.

איתן בן-דוד: הקבינט קבע תכנית יציאה מדורגת, מסודרת, על פי מדדים, ואנחנו פועלים על פיה.

איתן בן-דוד: השלבים האלה כוללים עמידה במדדי התחלואה.

איתן בן-דוד: לא הצליחו, לצערנו, להגיע בשלב הנוכחי, גם לא לפני שבוע, למדדי התחלואה הרלוונטיים על מנת לפתוח את השלב הבא, שזה השלב שאמור היה לפתוח את כל המסחר – מתחת ל-500 מאומתים ביום בממוצע שבועי, ו-R שהוא מתחת ל0.8.

איתן בן-דוד: לא הגענו.

איתן בן-דוד: המדדים הם גבוהים יותר, אנחנו יותר מתקרבים לממוצע של 1,000 מאומתים ביום, וה-R הוא 1.16.

איתן בן-דוד: בניגוד לעמדת משרד הבריאות הקבינט החליט לפתוח חנויות רחוב.

איתן בן-דוד: אחרי זה הוא החליט לפתוח את מרכזי הקניות הפתוחים, מה שמכונה "ביגים", ובשבוע שעבר הוחלט לנסות לעשות פיילוט ניסיוני לגבי הקניונים.

איתן בן-דוד: אנחנו מבינים שעיקר המסחר והפדיון מגיע מהקניונים, אנחנו מבינים שזה חשוב למשק, והדילמה בין בריאות לכלכלה היא סופר ברורה, בוודאי בקבינט, בוודאי בתוך אנשי המקצוע, אבל הקניונים הם מקום סגור שהאוויר נשאר שם בצורה יותר סטטית.

איתן בן-דוד: למרות התנגדות משרד הבריאות לפתוח את הקניונים במדדי התחלואה הקיימים, הקבינט העלה הצעה להתחיל פיילוט בקניונים, וזאת על מנת לבחון אפשרות לבדוק את התפעול של הקניונים.

איתן בן-דוד: משרד הבריאות דרש בפיילוט הקניונים בחינה של מדדי התחלואה, הוא רצה לראות איך פתיחת הקניונים משפיעה על מדדי התחלואה.

קארין אלהרר: אבל אתם לא בודקים את זה.

איתן בן-דוד: נכון, כי לא אושר לנו להפעיל את הכלי הזה.

קארין אלהרר: אז מה אתם כן בודקים?

איתן בן-דוד: הכלי הזה עדיין נבחן בהיבטים משפטיים.

איתן בן-דוד: הפיילוט כולו בנוי על מדדים תפעוליים.

איתן בן-דוד: חשבנו בהתחלה על פיילוט קטן מאוד, אבל אז הבנו שזה בלתי אפשרי והלכנו על פיילוט גדול יותר.

איתן בן-דוד: בהתחלה חשבנו על שישה או תשעה קניונים, אבל אחרי זה, במעורבות משרד המשפטים, הגדלנו את הפיילוט על מנת להגדיל את המרווח.

קארין אלהרר: כשעושים פיילוט קובעים מדדים להצלחה או לכישלון.

קארין אלהרר: נשמע כאן ממשרד המשפטים - או שתרחיבו את הפיילוט, או שתסגרו את הקניונים.

קארין אלהרר: האם הוכנה תכנית כזאת של הרחבה, או שתחליטו על זה רק בתום הפיילוט?

קארין אלהרר: האם יש תכנית מסודרת למה קורה כאשר רוצים להרחיב?

איתן בן-דוד: הקניונים ממלאים מידי יום דוח של משרד הכלכלה.

איתן בן-דוד: יש דוח אקסל שהם חייבים להגיש מידי יום.

איתן בן-דוד: קבענו שההתקהלות המותרת בתוך קניון היא בן אדם לשבעה מטר מרובע, או עד 10 אנשים בחנות.

קארין אלהרר: זה לא מדד להצלחה.

קארין אלהרר: אני לא מצליחה להבין מה למספר האנשים ולמדדים שנדרשים בימי קורונה.

קארין אלהרר: זה אמור להיות מבוסס אפידמיולוגיה.

איתן בן-דוד: נכון, זה מבוסס רק על פי הנחיות.

איתן בן-דוד: לנו יש רופא אחד, דוקטור אחד, מנחה אחד, וזה משרד הבריאות.

איתן בן-דוד: אני לא מכיר אף מנחה או רגולטור אחר, לא בממשלה ולא בכנסת, חוץ ממשרד הבריאות.

איתן בן-דוד: משר הבריאות, דרך אנשי המקצוע שלו, אם זה המנכ"ל, אם זאת שרון, שהיא ראש שירותי בריאות הציבור, אם זה פרופ' גרוטו, ואם זה אחרים.

איתן בן-דוד: האנשים האלה קובעים את הרגולציה הבריאותית-אפידמיולוגית.

איתן בן-דוד: הם קבעו את המדדים והמונחים של חשש לתחלואה והידבקות, הם רצו שבקניון סגור, שהאוויר בו הוא לא אוויר פתוח, המדד יהיה בן אדם לשבעה מטר מרובע ולא יותר מ-10 אנשים בחנות.

איתן בן-דוד: אנחנו בודקים את זה בקניונים שנבחרו במהלך כל שעות היממה.

איתן בן-דוד: משמונה בבוקר עד שהם סוגרים ב-22:00 בלילה אנחנו בודקים אם הם עמדו במדד הזה של התפוסה.

איתן בן-דוד: כל הציבור מחויב בתוך הקניון במסכות, ואנחנו בודקים את זה לאורך כל היום.

איתן בן-דוד: אנחנו בודקים חנויות שעומדות במדדים האלה, סופרים אותן.

איתן בן-דוד: אם יש צורך, אפילו הקניון יודע לסגור אותן.

איתן בן-דוד: אנחנו רוצים לדעת שהקניון מחליף אוויר לפחות שלוש פעמים ביום, ככל שהוא נדרש.

איתן בן-דוד: זה גם חלק מהמדדים של הפיילוט.

איתן בן-דוד: בקיצור, יש מדדים שונים ורבים של הפיילוט הזה.

איתן בן-דוד: הם מגישים אותו, הם מודדים אותו לאורך כל היום.

איתן בן-דוד: יש להם יכולות בדיקה אלקטרונית טובה.

איתן בן-דוד: אם נראה שהקניונים מצליחים לעמוד במטלה הזאת של עומס מבקרים גדולים ויש שליטה מרכזית בדבר הזה, זה יאפשר לכולם לפתוח את הקניונים בצורה בטוחה יותר.

איתן בן-דוד: זה מה שהקבינט רוצה לדעת.

קארין אלהרר: נניח והקניונים עמדו במספרים שהצבתם להם, מה זה ילמד אתכם?

קארין אלהרר: האם זה מגובה באיזה מדד מאומתים?

קארין אלהרר: האם זה מלמד על עלייה או ירידה בתחלואה?

קארין אלהרר: לאן זה מוביל?

קארין אלהרר: אם הם עמדו, תרחיבו?

קארין אלהרר: אם הם לא הצליחו, תסגרו?

קארין אלהרר: לאן מוביל כל האירוע?

איתן בן-דוד: ביום חמישי בערב נקבע דיון גדול עם משרד הבריאות.

איתן בן-דוד: כולנו נהיה בו ונחליט איך הפיילוט מתרחש בשבוע האחרון, איך הוא מתנהל, והאם הוא עומד במדדי ההצלחה או מדובר בכישלון.

איתן בן-דוד: אין לי שום סיבה להניח שיהיה פה כישלון.

איתן בן-דוד: יש רצון עז של הקניונים, ובצדק רב, להצליח.

איתן בן-דוד: הם עומדים סך הכל יפה מאוד, כולל ביום שישי האחרון שהיה מאוד קשה כי זה היה בלאק פריידי והקניונים הוגרלו באותו הלילה, הם לא כולם היו מוכנים בצורה מלאה.

איתן בן-דוד: אני חושב שכבר מאתמול העסק נראה הרבה יותר טוב.

איתן בן-דוד: אני מקווה שזה יהיה גם בהמשך השבוע.

איתן בן-דוד: ביום חמישי נשב ונחליט מה להמליץ לקבינט - האם לפתוח את הקניונים כי זה הצליח, או לסגור כי זה לא הצליח.

איתן בן-דוד: גם אמרנו בפירוש שחוץ מההצלחה או הכישלון של הפיילוט, אחד הדברים החשובים שיקרו בסוף השבוע הזה הם מדדי התחלואה.

איתן בן-דוד: אנחנו כל הזמן מסתכלים, אם זה הממשלה, הקבינט, משרד הבריאות, על מדדי הבריאות הכלליים.

איתן בן-דוד: אם כמות המאומתים והגרף של ההר יעלה בצורה כזאת שאנחנו נראה שאנחנו לקראת החמרה קשה ברמת התחלואה, נשקול גם להחזיר את הכל אחורה.

יואב סגלוביץ': כל הסיפור של רמזור ודיפרנציאציה לא נמצא פה על סדר היום.

יואב סגלוביץ': קניון בעיר צהובה שונה, הוא אמור להיות שונה מעיר ירוקה.

יואב סגלוביץ': אין שום הבחנה בין מצב התחלואה לבין פתיחה.

איתן בן-דוד: יש.

איתן בן-דוד: שום קניון בעיר אדומה לא נפתח.

יואב סגלוביץ': אני לא מדבר רק על עיר אדומה.

מיכאל מלכיאלי: האם יש הבדל בין קניונים בעיר צהובה לקניונים בעיר ירוקה?

יואב סגלוביץ': נכון להיום בתקנות אין שום הבדל.

יואב סגלוביץ': אתם כל הזמן חוזרים לראייה רוחבית.

יואב סגלוביץ': אי אפשר לעשות ראייה רוחבית על כל דבר.

יואב סגלוביץ': אין שום הבחנה בתקנות שנמצאות בפנינו.

איתן בן-דוד: הדיפרנציאציה עובדת חזק כרגע במדינה.

איתן בן-דוד: אנחנו פועלים יום ולילה סביב הערים המוגבלות והערים האדומות, אנחנו בודקים תחלואה.

איתן בן-דוד: כתבנו במפורש גם בפיילוט הזה ששום קניון בעיר אדומה לא ייפתח.

איתן בן-דוד: אם יהיה קניון פתוח בתוך עיר שהופכת להיות אדומה, הוא ייסגר.

קארין אלהרר: למה פתאום?

קארין אלהרר: למה לא להיערך?

יואב סגלוביץ': אין פה אזכור לנושא דיפרנציאלי.

יואב סגלוביץ': אי אפשר להמשיך להתנהל רוחבית, וזה אמור להיות על כל נושא, על כל דבר.

יואב סגלוביץ': ישבנו פה באין ספור ישיבות, לא רמזור ולא נעליים, בסוף זה הכל או אדום או ירוק.

יואב סגלוביץ': בתקנות שיש בפנינו, וזו דוגמה טובה, אין שום הכוונה לסיפור הזה.

מיכאל מלכיאלי: שואל יואב, למה בתקנות לא מוזכר מה שאתה אומר לנו פה עכשיו.

איתן בן-דוד: מדובר פה על תקנות של פיילוט.

איתן בן-דוד: אני חושב שפיילוט שונה לגמרי מכל תקנה אחרת, רוחבית או לא רוחבית.

איתן בן-דוד: זה משהו מאוד ממוקד.

איתן בן-דוד: רצינו לבדוק את נושא הקניונים, כי בקניונים יש מאות אלפים של מבקרים ביום.

איתן בן-דוד: חששנו מאוד מהנושא של הקניונים, לכן עשינו פיילוט ממוקד.

איתן בן-דוד: קבענו שהפיילוט הזה לא ימוקד במקומות שהם מוגבלים, אדומים או עם תחלואה.

איתן בן-דוד: מה יהיה בהמשך?

איתן בן-דוד: אני בטוח שנכניס לתקנות גם את הנושא הזה.

שי סומך: באזור מוגבל קניון לא יכול לפעול.

יואב סגלוביץ': אני לא מדבר על מקום מוגבל.

יואב סגלוביץ': בכל תחום מדברים איתנו על דיפרנציאליות, על חשיבה, אבל בסוף הכל רוחבי.

מיכאל מלכיאלי: הוא לא מכחיש את זה.

מיכאל מלכיאלי: איתן אומר לנו שזה נכון, רק שפה, בגלל שזה תקנות, זה זמני.

נינא כהן קרן: אמרנו כמה פעמים שיש כוונה לחזור לרמזור.

נינא כהן קרן: כרגע אנחנו עדיין בשלב הראשוני, אנחנו בפתיחה חלקית של המסחר.

נינא כהן קרן: ברגע שנחזור לפתוח עוד דברים, אם זה מסעדות, בתי מלון, ויש עדיין דיונים האם לפתוח עוד קודם או אחר כך - נחזור לרמזור.

יואב סגלוביץ': זה לא דבר שנולד פה בתקנות.

יואב סגלוביץ': זו עוד דוגמה לחוסר חשיבה בכלל.

נינא כהן קרן: זה לא מופיע, כי כרגע, בשלבים הראשונים של הפיילוט - -

יואב סגלוביץ': זה כל הזמן.

יואב סגלוביץ': אין תחום אחד שמופיע בו רמזור.

יואב סגלוביץ': אין רמזור בחינוך, אין רמזור בכלום.

נינא כהן קרן: בחינוך יש.

יואב סגלוביץ': אין רמזור בשום דבר שמגיע לוועדה זאת.

נינא כהן קרן: בתקנות של החינוך יש פתיחה של חלק מהכיתות באזורים צהובים וירוקים.

יואב סגלוביץ': אני, בשונה מיושב-ראש הוועדה, הייתי חותך את העניין הזה, אם זה היה תלוי בי, ממזמן, הייתי שם גבולות לממשלה.

יואב סגלוביץ': אי אפשר לנהל מדינה בצורה רוחבית בגלל קבוצות לחץ, לא משנה מאיזה סוג הן.

יואב סגלוביץ': תכף נגיע לתקנות של השווקים.

יואב סגלוביץ': אתם מתקינים עכשיו תקנות שיאפשרו לפתוח את השווקים שכבר פתוחים.

יואב סגלוביץ': מדובר פה בחיים של אנשים.

יואב סגלוביץ': פרויקטור אחד כבר התחלף.

יואב סגלוביץ': יבוא הפרויקטור הבא ויספר לנו שוב על הרמזור.

יואב סגלוביץ': אנחנו יושבים ומצפים לקבל החלטות אל מול מה שאתם אמרתם.

יואב סגלוביץ': אי אפשר לדבר איתנו על רמזור כשלא רואים פה שום רמזור, שום כלום, פשוט רואים טירוף מערכות מושלם שממשיך כל הזמן.

קארין אלהרר: זה מרגיש לי כאילו הם לא רוצים שזה יצליח.

קארין אלהרר: לפתוח בבלאק פריידי - -

איתן בן-דוד: לא רצינו לפתוח בבלאק פריידי.

איתן בן-דוד: ניסינו לפתוח קודם.

איתן בן-דוד: היו מספר בעיות משפטיות שהיינו חייבים לבדוק אותן, לסיים אותן.

איתן בן-דוד: היינו חייבים להמתין 24 שעות לפתיחה, לכן הגענו ליום שישי.

איתן בן-דוד: היינו יכולים לעצור הכל ולהמתין ליום ראשון.

איתן בן-דוד: אולי הלקח שצריך ללמוד הוא לא לפתוח ביום שישי.

קארין אלהרר: וגם לא ביום הכי עמוס של הקניונים.

איתן בן-דוד: הייתה כוונה אמיתית שהפיילוט יצליח, ככל שאני יכול להעיד על עצמי.

איתן בן-דוד: אני בטוח שכולם רוצים בהצלחה.

איתן בן-דוד: אנחנו רוצים בהצלחת העסקים, אנחנו רוצים בהצלחת הכלכלה, וגם אנחנו רוצים להיות בריאים.

איתן בן-דוד: עם כל הכבוד, אני פקיד, אבל יש קבינט, יש ממשלה שמנהלת את המדינה באחריות בריאותית, כלכלית.

איתן בן-דוד: אנחנו עושים באמת את הכי טוב שאפשר.

קארין אלהרר: דווקא על הממשלה אני לא סומכת.

שחר תורג'מן: החטא הקדמון הוא בפיילוט.

שחר תורג'מן: סליחה שאני אומר מילים קשות, אבל הוא תולדה של חטא היוהרה של משרד הבריאות.

מיכאל מלכיאלי: עם כל הביקורת שיש לנו, אנחנו מכבדים את משרד הבריאות.

שחר תורג'מן: זאת דעתי, מכיוון שהשמענו את הטענות שלנו בפני משרד הבריאות והם סירבו להאזין.

שחר תורג'מן: מה החטא הקדמון?

שחר תורג'מן: מי שחשב שאפשר להגביל 10 קונים לחנות, לא משנה מה גודלה, ושעסק בתוך מתחם קניון יפעל בלי תורים ובלי התקהלויות, לא הפעיל אפילו שיעור בלוגיקה בסיסית.

שחר תורג'מן: המדינה הצהירה שהמסחר נפתח לפיילוט.

שחר תורג'מן: מה חשבנו שיקרה?

שחר תורג'מן: שהאזרחים שאין להם מתחם קניות פתוח בעיר שלהם לא יצאו מכותלי העיר לעיר אחרת כדי לקנות?

שחר תורג'מן: מישהו יכול לשלוט בכלל בהתנהגות הצרכנית או בהתנהגות של האזרחים?

שחר תורג'מן: זה סוג של פטרונאז'.

שחר תורג'מן: מי שחושב שהוא יכול לשלוט בהתנהגות של האזרחים אחרי שהוא פותח רק 15 קניונים, שוגה באשליות שווא.

שחר תורג'מן: אי אפשר לעשות דבר כזה.

שחר תורג'מן: פונקציית המטרה היא למנוע תחלואה.

שחר תורג'מן: איך מונעים תחלואה?

שחר תורג'מן: מונעים התקהלות.

שחר תורג'מן: איך מונעים התקהלות?

שחר תורג'מן: מייצרים פיזור.

שחר תורג'מן: איך מייצרים פיזור?

שחר תורג'מן: פותחים את המסחר.

שחר תורג'מן: בעיר הקניונים ראשון לציון, העיר הרביעית בגודלה בישראל, לא נפתח קניון אחד.

שחר תורג'מן: בתל אביב רבתי יש שני קניונים: קניון איילון וקניון פתח תקווה.

שחר תורג'מן: מה חשבתם שתל אביבים יעשו או תושבי ראשון יעשו?

שחר תורג'מן: הילדה שלי במוצאי שבת לקחה את הרגליים שלה עם ארבע חברות ונסעה לקניון איילון, והיא בכלל תושבת ראשון.

שחר תורג'מן: מה חשבתם שיקרה?

שחר תורג'מן: אי אפשר לעשות פיילוט בצורה הזאת, זה לא הגיוני.

שחר תורג'מן: בשום מקום בעולם אין מגבלת של 10 קונים בחנות, זה פטנט של משרד הבריאות.

שחר תורג'מן: יש מגבלה של כמה מטרים רבועים אפשר לשים ללקוח, שזאת מגבלה הגיונית.

שחר תורג'מן: אפשר להתווכח אם זה שבעה מטר, 10 מטר או 12 מטר מרובע.

שחר תורג'מן: בשום מקום בעולם לא פתחו את המסחר באופן חלקי.

שלומי שניידר: אני רוצה לדבר על ההפליה החמורה והבוטה שיש לטובת קבוצות מליסרון ועזריאלי.

שלומי שניידר: הפיילוט הזה נותן להם יתרון כפול: הוא גם נותן להם את הזכות לשריון של שישה מקומות בתוך הפיילוט, וגם, שזה חמור הרבה יותר, נותן להם לבחור את הקניונים שהם מפעילים בעצמם.

שלומי שניידר: מי שמתמודדים על תשעה המקומות האחרים הן כל קבוצות הקניונים האחרות שמטבע הדברים הגישו למועמדות הזאת גם את הקניונים הגדולים שלהן וגם את הקניונים הקטנים שלהן.

שלומי שניידר: מליסרון ועזריאלי לא היו צריכים לעשות את זה, הם בחרו בעצמם את הקניונים שלהם, הם בחרו את כל הקניונים הגדולים.

אופיר שריד: בלעדינו לא היה שום פיילוט.

אופיר שריד: אני חושב שזה לא נכון לבוא ולהציג את מליסרון ואת עזריאלי כמי שאחראים לפיילוט הזה.

אופיר שריד: אנחנו דחפנו את זה במשך חודש שלם.

שלומי שניידר: למה אי אפשר לקבוע קריטריונים אובייקטיביים של גודל?

שלומי שניידר: מה פתאום יש פה פיילוט חלקי?

שלומי שניידר: כמו שאמר מנכ"ל אמות, בכל תחום אחר לא היה פיילוט חלקי, רק כאן יש פיילוט חלקי, פיילוט שאין בו היגיון.

שלומי שניידר: באותו מתווה יש לנו פתיחה של השווקים.

שלומי שניידר: בפתיחה של השווקים אין שום פיילוט, פותחים את כל השווקים במלואם.

שלומי שניידר: לא ברור לנו למה יש הבחנה בכלל.

שלומי שניידר: לא ברור לנו למה פותחים רק 10% מהקניונים.

שלומי שניידר: במקום לאפשר לכל בעלי הקניונים להוכיח ולהראות למשרד הבריאות שהם יכולים להפעיל קניונים בהתאם לדרישות של משרד הבריאות, מאפשרים את זה רק לחלקם.

שלומי שניידר: יתירה מכך, גם נותנים לכמה קניונים להוכיח את זה במסגרת של שלושה קניונים במקום אחד - מה שגורם לצפיפות במקום לפיזור.

שלומי שניידר: קראנו כתבות על זה שהקבוצות המועדפות שזכו פה להעדפה הפעילו לובי.

שלומי שניידר: עכשיו אנחנו מגלים שמנכ"ל מליסרון עבד על הדבר הזה יחד עם משרד הבריאות 24/7 בחודש האחרון.

שלומי שניידר: לא פלא שאלו התוצאות של המתווה.

שלומי שניידר: התוצאות של המתווה זה שששת הקניונים הגדולים של החברות האלו עובדים, כשמפריעים להם בתחרות עוד כמה קניונים קטנים.

שלומי שניידר: הדוגמה הכי טובה זה קניון קריית אונו של אמות, שהמתחרה החזק ביותר שלו זה הקניון הגדול בפתח תקווה.

שלומי שניידר: הקניון הגדול בפתח תקווה נפתח באופן אוטומטי לפי המתווה בגלל שנתנו למליסרון את הזכות לבחור בקניון הזה, ואילו קניון קריית אונו של אמות היה צריך להתמודד בהגרלה עם 56 קניונים נוספים, כשהסיכוי שלו לזכות בהגרלה הזאת היה נמוך מאוד.

שלומי שניידר: לא יכול להיות דבר כזה שהשחקנים השונים בשוק משתמשים בצורה כזאת בוטה וגלויה במדינה בשביל לסייע להם כנגד המתחרים שלהם.

שלומי שניידר: אני חושב שאין פה שום מקום לפיילוט, בטח לפיילוט שלא נקבע לפי קריטריונים אובייקטיביים.

גור בליי: במסגרת הטיפול בקורונה עושים הרבה פעמים חקיקה מאוד ספציפית.

גור בליי: היה לנו את אילת ואת ים המלח.

גור בליי: אנחנו יודעים שבחקיקה נורמאלית, אם בחקיקה ראשית או בחקיקת משנה, אנחנו עובדים עם קריטריונים אובייקטיבים.

גור בליי: פיזור גיאוגרפי זה קריטריון אחד שנראה רלוונטי.

גור בליי: קריטריון שני הוא קריטריון של גודל.

גור בליי: היה אפשר ללכת מהקטן לגדול, אבל אתם אומרים: נלך מהגדול לקטן.

גור בליי: יש פה שאלה מאוד כבדת משקל בהיבט של השוויון, מדוע הדברים לא נעשו על בסיס של קריטריונים אובייקטיביים.

גור בליי: אתם רוצים מעל 20,000 מטר רבוע?

גור בליי: מעל 20,000.

גור בליי: מעל 15,000?

גור בליי: מעל 15,000.

גור בליי: לפי פדיון?

גור בליי: לפי מספר אנשים?

גור בליי: יכולים להיות כל מיני מדדים.

גור בליי: מדוע התקנות האלו לא הולכות לפי איך שעושים בדרך כלל בחקיקה ראשית, לפי קריטריונים אובייקטיביים שפועלים לפיהם?

גור בליי: ככל שכל הקניונים הגדולים הם קניונים שמשתייכים לשתי הקבוצות האלו, זה בסדר, הן אלו שיזכו.

גור בליי: העובדה שזה נכתב יחד עם שתי קבוצות גדולות, זה לא נתון מקל, זה אולי נתון מחמיר בהקשר הזה.

גור בליי: כשהממשלה עושה רגולציה על הדברים האלה, זה צריך להיעשות בצורה שוויונית.

גור בליי: אם היא כותבת את זה עם שתי קבוצות, מה יגידו הקבוצות שלא כתבו את זה איתן?

אפרת פרוקציה: אנחנו מדברים על פיילוט.

אפרת פרוקציה: רוב ההערות כאן רלוונטיות למצב שבו המדינה החליטה לפתוח סקשן אחד מתוך הקניונים.

אפרת פרוקציה: אני מסכימה איתכם שאלו הערות שכולן רלוונטיות להחלטה לפתוח רק חלק מהקניונים, אבל זאת לא ההחלטה.

אפרת פרוקציה: כשהממשלה ראתה את ההתנפלות על הביגים, היא רצתה לוודא שכאשר היא תפתח את הקניונים, שזה פלח השוק המרכזי ביותר מבחינת המסחר, היא תעשה את זה בצורה אחראית.

אפרת פרוקציה: אני מזכירה לכם שמשרד הבריאות הביאו עכשיו תנאים נוספים שהם חושבים שצריך לקיים אותם כאשר פותחים קניונים.

אפרת פרוקציה: לפני שעושים את הפתיחה הזאת, צריך לוודא שהקניונים באמת יודעים לעמוד בזה.

אפרת פרוקציה: פיילוט הוא בעצם בחינה ניסיונית.

אפרת פרוקציה: בפיילוט יש לנו קבוצה נבחנת שאנחנו רוצים לקבל ממנה איזה שהן תובנות לגבי שאר הקבוצות.

אפרת פרוקציה: איך עושים את זה?

אפרת פרוקציה: קודם כל, מנסים לראות איזה קניונים יודעים להשליך לנו על שאר הפעילות במשק.

אפרת פרוקציה: בכוונה הלכנו לקניונים בקבוצות הגדולות.

אפרת פרוקציה: כמו שהבהיר כאן שי מקודם, 66% מהפדיון של הקניונים מגיעים משתי הקבוצות הגדולות.

אפרת פרוקציה: רוב ההשפעה של פתיחת הקניונים על תחלואה היא של הקניונים הגדולים.

אפרת פרוקציה: מעבר לזה שזאת רוב ההשפעה, יש להם גם מימון משותף, ואז אני יודעת שאם הטלתי הגבלה בקניון מסוים אחד ששייך לקבוצה, אופן הפעולה של אותו קניון יהיה זהה או דומה מאוד לקניון אחר באותה קבוצה.

אפרת פרוקציה: במקרה שבו אני בוחנת את שתי הקבוצות הגדולות אני יכולה לקבל אינדיקציה רצינית, אינדיקציה טובה לגבי איך יפעלו שאר הקניונים באותה קבוצה.

אפרת פרוקציה: היה לנו ברור שחייבים שתהיה לנו נציגות של הקניונים מהקבוצה הזאת.

אפרת פרוקציה: זה לא אומר שמה שהם בחרו הם קיבלו.

אפרת פרוקציה: ביקשנו מהם לעשות את זה בפיזור.

אפרת פרוקציה: הם ביקשו קניונים מסוימים, אבל אנחנו שינינו להם, לפעמים אפילו ברגע האחרון.

אפרת פרוקציה: הייתה לא מעט כפייה בהליך שלהם.

אפרת פרוקציה: הפיילוט הוא פיילוט אכיפתי של הנהלת הקניון.

אפרת פרוקציה: אנחנו לא בודקים תחלואה, כי אין לנו יכולת לבדוק תחלואה, וגם מבחינת הנתונים זה לא משהו שאנחנו יכולים לקבל ברגע אחד.

אפרת פרוקציה: יש קריטריונים ברורים שנקבעו ורלוונטיים רק לעניין האכיפה של הקניון.

אפרת פרוקציה: מה שהיה חשוב לנו זה לבדוק את הנהלת הקניון, לראות איך היא מתמודדת.

אפרת פרוקציה: היה ברור לנו שחייבים לפחות שישה מהקניונים הגדולים, שהם אלה שנותנים אינדיקציה לגבי שאר הקניונים בקבוצה.

אפרת פרוקציה: רצינו שתהיה גם נציגות מהקניונים שלא בבעלות אותה קבוצה, לכן בחרנו בתשעה.

אפרת פרוקציה: האינדיקציה אצלם היא פחותה דרמטית.

אפרת פרוקציה: סנטר 1, בין אם הוא מצליח ובין אם לא, לא משפיע לי על קניון אחר בבעלות פרטית במקום אחר.

אפרת פרוקציה: רצינו לדעת גם שיש את הקניונים שלא בקבוצה, לראות האם גם הם יודעים לעמוד בהנחיות.

אפרת פרוקציה: לגבי זה אנחנו מקבלים דיווח.

אפרת פרוקציה: בסוף השבוע הזה נוכל לדעת מה קורה הלאה.

אפרת פרוקציה: אין פה כוונה, בטח לא מלכתחילה, להאריך את הפיילוט.

אפרת פרוקציה: יכול להיות שתעלה איזו שהיא בעיה ונחשוב שאנחנו צריכים להאריך אותו.

אפרת פרוקציה: כרגע אין כוונה לאפשר לקניונים האלה לקבל איזו שהיא יכולת פתיחה לתקופה בלתי מוגדרת.

אפרת פרוקציה: הכוונה היא לבחון את העמידה שלהם בהוראות שייקבעו על ידי משרד הבריאות.

אפרת פרוקציה: אחרי שנבין את המצב נוכל לדעת אם אפשר לפתוח את כולם או לא.

אפרת פרוקציה: ההחלטה, כמובן, תחזור חזרה לקבינט.

יעקב אשר: כל התשובות שלך יהיו נכונות ואפשר יהיה לקבל אותן בדיעבד אם אנחנו יודעים שהלכנו לפיילוט שבא לבחון את היכולת להשתלט על העניין, לא פיילוט שבא לבחון את ההיבט הרפואי.

יעקב אשר: אם זה היה פיילוט רפואי, היו עושים את זה לשבועיים.

נינא כהן קרן: גם מדדי ההצלחה שהוגדרו לפיילוט לא היו מדדים בריאותיים, הם היו מדדים אכיפתיים.

יעקב אשר: כשמגדירים פיילוט, מגדירים אותו לזמן.

יעקב אשר: אתם קבעתם אותו עד יום ראשון.

יעקב אשר: יכול להיות שהייתי אומר לכם לעשות את זה עד יום חמישי, או אפילו קצת קודם.

יעקב אשר: אני רוצה לדעת בבירור האם ביום ראשון אנחנו הולכים לעשות את הצעד המלא, או שאנחנו הולכים לעשות צעד משמעותי להרחבה של הפיילוט.

יעקב אשר: אני לא מוכן שהפיילוט הזה יישאר בגודל הזה, עם החנויות האלו.

יעקב אשר: לא מקובל עלי.

יעקב אשר: בפיילוט יש הרבה בעיות, אבל כל הבעיות ינשרו ממנו אם הוא יהיה פיילוט לטווח קצר מאוד, כשיום ראשון הוא הגג שלו מבחינתי ולאחר מכן מתקדמים.

יעקב אשר: אולי ההתקדמות תהיה של צעד גדול מאוד, אולי ההתקדמות תהיה של צעד בינוני מאוד, אבל ודאי לא להישאר באותו מצב, וגם לא להוסיף חנות או שתיים בשביל לרצות מישהו.

יעקב אשר: האם זאת ההבנה שהייתה בממשלה, בקבינט, והאם זה מה שהולך לקרות?

אפרת פרוקציה: מה הולך להיות אני לא יכולה לומר, כי בסופו של יום ההחלטות מתקבלות על ידי הקבינט.

אפרת פרוקציה: העמדה שלנו כגורמים מקצועיים, ולשם כלל גורמי הממשלה מתכוונים, היא שהפיילוט נועד לבחינה חד-פעמית, אלא אם כן יעלו איזה שהן בעיות בפיילוט.

אפרת פרוקציה: אם הבלאק פריידי היה לאורך כל השבוע, היינו אומרים שמדובר בתקופה מאוד בעייתית ויש איזה שהוא צורך לבחון בימים אחרים.

אפרת פרוקציה: למעט מקרים חריגים שבהם אנחנו אולי נחשוב שיש איזו שהיא נסיבה שבשלה צריך להאריך אותו, הכלל לדעתנו הוא שצריך לסיים את הפיילוט ביום ראשון ולהביא לקבינט את מסקנות הפיילוט.

אפרת פרוקציה: יש מדדים מאוד מאוד מדויקים שקבענו בממשלה לעמידה, כולם פרמטרים שנוגעים לאכיפה.

אפרת פרוקציה: נביא את זה בפני הקבינט.

אפרת פרוקציה: מבחינת ההחלטה של הקבינט אם לפתוח או לא לפתוח, ההחלטה הזאת נלקחת בחשבון גם בהינתן רמת התחלואה במדינה.

אפרת פרוקציה: זה לא שאם הפיילוט עובר מצוין ורמת התחלואה מאוד גבוהה יורו על פתיחה מלאה.

אפרת פרוקציה: כמובן שזה לא אומר שאחר כך צריך להמשיך את הפיילוט.

אפרת פרוקציה: אם בחנו וקיבלנו את התוצאות, אין שום סיבה להאריך את הפיילוט.

אפרת פרוקציה: מה שיקרה לקראת סוף השבוע זה שיראו מה רמת התחלואה הכללית במדינה, יראו את תוצאות הפיילוט, והקבינט יקבל החלטה אם הוא מורה על פתיחה מלאה, או על איזה שהוא פתרון אחר.

גור בליי: בתקנות כתוב שששת הקניונים של שתי הקבוצות הגדולות נבחרו בידי שתי הקבוצות האלו בעצמן.

גור בליי: את אומרת שבפועל זה לא מה שנעשה?

אפרת פרוקציה: הבחירה לא הייתה בחירה חופשית שלהם.

אפרת פרוקציה: אמרנו להם שהם צריכים לעמוד באיזה שהוא פיזור.

אפרת פרוקציה: אמרנו להם מלכתחילה שהפריסה צריכה להיות על פני כל הארץ, כדי שלא יהיה ייווצר מצב ששני קניונים סמוכים, כמו מודיעין וירושלים, פתוחים.

אפרת פרוקציה: הכתבנו כל מיני תנאים.

אפרת פרוקציה: מעבר לתנאים שהכתבנו להם, והם נתנו לנו רשימה של מה שהם רוצים, היו גם שינויים.

אפרת פרוקציה: כשהקבינט החליט שהוא מעדיף שאזור מסוים ייפתח, או שהפיזור יהיה אחר, הם שינו את זה בהתאם להעדפות של הממשלה.

אפרת פרוקציה: זה לא מה שהם רצו הם קיבלו.

אפרת פרוקציה: מלכתחילה הבחירה שלהם הייתה בהתאם לקריטריון שהציבה הממשלה, כשאחר כך גם היו שינויים.

אפרת פרוקציה: בחירה חופשית לפי מה שהם רצו לא הייתה.

יעקב אשר: משרד המשפטים, האם אתם מבינים שאתם צריכים לקבל שתי החלטות בדיון שייערך ביום חמישי בקבינט - או שהפיילוט נכשל ושלום על ישראל, ושלום על ישראל יכול גם ללכת אחורה - -?

יעקב אשר: האפשרות שהפיילוט ישוכפל לאותם ממדים בדיוק וימשיך עוד שבוע, שבועיים לא מקובלת עלינו.

יעקב אשר: או שהוא גדל, או שהוא מתחסל.

שי סומך: אנחנו לא חושבים שצריך להאריך את הפיילוט.

שי סומך: פתיחה הדרגתית זה כבר משהו אחר.

יעקב אשר: אני מדבר גם על פתיחה מלאה.

שי סומך: כרגע מדובר על פתיחה מלאה, או על הפסקת הפיילוט, לא על איזו שהיא דרך ביניים של פתיחה חלקית.

שי סומך: לא ידוע לי על הצעה כזאת שעומדת על השולחן.

שי סומך: יש שתי אפשרויות שאפשר לחשוב עליהן: האפשרות שמוצעת בפניכם, והאפשרות של איזו שהיא הגרלה שכולם ישתתפו בה.

שי סומך: החיסרון של האפשרות של הגרלה בין כל הקניונים זה העניין של הפיזור הגיאוגרפי.

שי סומך: אם לא היה הפיזור הגיאוגרפי, היינו יכולים למצוא את עצמנו במצב שבו רק קניון ברעננה ובכפר סבא פתוחים, או רק שני קניונים בפתח-תקווה פתוחים, דברים מהסוג הזה, ואז הייתם שואלים אותנו, ובצדק, איך יש פיזור מהסוג הזה שלא מתאים לפיזור של האוכלוסייה.

שי סומך: שיקול נוסף היה השיקול של הניהול המרכזי.

שי סומך: שיקול נוסף היה השיקול של הפשטות.

שי סומך: אנחנו היינו בלוח זמנים מאוד אינטנסיבי.

שי סומך: הגרלה לפי אזורים ולפי גודל היא מורכבת יותר.

שי סומך: המורכבות הזאת שווה זמן בגיבוש המתווה ובבדיקה שלו.

שי סומך: זה גם היה שיקול שנלקח בחשבון.

שי סומך: יש כמה דרכים לבצע את הבחירה של הקניונים, ויש מתחם של סבירות.

שי סומך: היו לפחות שני דרכים לבצע את הבחירה של הקניונים.

שי סומך: יש יתרונות וחסרונות לכל אחת מהן.

שי סומך: הבחינה שאנחנו עשינו בתור משרד המשפטים הייתה אם הדרך הזאת אפשרית משפטית.

שי סומך: הדרך שנבחרה היא בהחלט אפשרית משפטית.

שי סומך: צריך לציין שעמדנו על כך שלא יהיו רק תשעה קניונים.

שי סומך: באמת בסוף זה הסתיים בשש ותשע - שישה בשתי הקבוצות הגדולות, ועוד תשעה קניונים אחרים.

יעקב אשר: אתה חושב שהיחס הזה של שש-תשע הוא נכון?

שי סומך: הפדיון הוא 66%.

שי סומך: נתנו ביטוי לתנועה של הלקוחות.

שמעון אבודרום: פדיון זה לא המדד.

שמעון אבודרום: בקניונים האלה קונים תיק ב-5,000 שקל.

שמעון אבודרום: באור עקיבא 5,000 זה פדיון של חנות ביום.

אופיר שריד: זה ממש לא נכון.

אופיר שריד: הוא גם לא מייצג את אור עקיבא.

שמעון אבודרום: גם בקניונים הקטנים לא סופרים את האנשים בצורה אוטומטית כמו שהם סופרים, לכן הכל זה ספקולציות.

שמעון אבודרום: אפשר ללכת למערכות ריסק ולספור כסף.

שמעון אבודרום: במקומות זולים נכנסים הרבה אנשים שקונים הרבה דברים זולים.

יעקב אשר: האם כל המערכות האלו לא קיימות ברוב הקניונים הקטנים והבינוניים?

שמעון אבודרום: בגדולים הן קיימות באופן מוחלט, הן אוטומטיות.

שמעון אבודרום: המערכות האלו לא זולות, משלמים ריטיינר חודשי על המערכות האלו.

שמעון אבודרום: בקטנים, אם יש תקופות שאתה צריך למדוד כדי לא לעבור הנחיות בטיחות, יושב בן אדם - -

יעקב אשר: אני מעריך שלכל ה-34 הגדולים יש את המערכות האלו.

אופיר שריד: גם בקטנים יש לנו אותן.

אופיר שריד: לא כל הקניונים שלנו הם גדולים, יש גם הרבה מאוד קטנים.

יעקב אשר: זה אומר שאם אתם מקבלים go, אתם יודעים להתמודד.

אופיר שריד: זאת הסיבה שאנחנו בפיילוט.

אופיר שריד: הסיבה שאנחנו בפיילוט זה שרוצים לבדוק איך מנהלים.

יעקב אשר: כל השאלות שיש לנו על העניין הזה ייפתרו ביום שנדע שזה באמת היה פיילוט עד יום ראשון, ושאחרי יום ראשון יש שינוי דרמטי.

יעקב אשר: אם השינוי יהיה דרמטי בחלקו, אז מה שאני מבקש מנציגי הממשלה זה לגרום לכך שהפיזור יהיה רחב יותר.

יעקב אשר: ברור שיצטרכו לתת גם לגדולים, אבל באופן יחסי.

יעקב אשר: אני מבקש שיינתן איזה שהוא מענה למקומות שאין בהם כלום.

יעקב אשר: קחו את המפה של הארץ, תבדקו ותראו מי נופל בין הכיסאות.

יעקב אשר: תעשו את זה בשיתוף פעולה עם כולם – עם הגדולים, עם הבינוניים ועם הקטנים.

יעקב אשר: אני לא הולך כרגע לעצור, כי אני לא רוצה לבטל את הקיים.

יעקב אשר: כל הפיילוט הזה הוא עד יום ראשון.

יעקב אשר: אני מודיע לממשלה שלא נקבל שכפול של הפיילוט עוד פעם.

יעקב אשר: יש שתי אפשרויות: או שמגדילים את זה, ומצידי שיגדילו עד הסוף.

יעקב אשר: גם אם זאת תהיה הגדלה משמעותית, עם שכל ישר ועם היגיון גיאוגרפי-פריפריאלי במיוחד - מה טוב ומה נעים.

יעקב אשר: אם לא, שלא יהיה בכלל.

יעקב אשר: אם קרס כל המתווה והכל הלך, זה בסדר, תחליטו שהלך וגמרנו.

יעקב אשר: קחו את ההחלטה עליכם, אל תגלגלו את זה עלינו.

יעקב אשר: אם ישכפלו את ההחלטה ויהפכו את הפיילוט הזה למן פיילוט קבוע, אני אמליץ בפני חברי הוועדה להצביע נגד, זאת אומרת לבטל אותו לגמרי, יהיה המחיר שיהיה, ואני מבין שיש הסכמה על זה גם עם משרד המשפטים, גם עם משרד האוצר, גם עם בעלי הקניונים.

אוסנת הילה מארק: אני חושבת שהדיון הזה ממש חשוב, בהתחשב במה שראינו בסופ"ש האחרון.

אוסנת הילה מארק: גם אני הייתי בעד הפיילוט, ואתה יודע את זה, היו לנו לא מעט שיחות.

אוסנת הילה מארק: רצינו לפתוח את הקניונים, אבל כשפתחנו את הקניונים ראינו את התורים המטורפים.

אוסנת הילה מארק: בסוף נעשתה איזו שהיא הגרלה שלטעמי הייתה חסרת היגיון.

אוסנת הילה מארק: אם יש בראשון לציון שישה או שבעה קניונים אבל נפתח רק הקניון ברמת גן, אז אנשים מראשון לציון נוסעים לרמת גן ויוצרים עומס על הקיים.

אוסנת הילה מארק: אני לא מצליחה להבין מה השגנו בזה.

אוסנת הילה מארק: אל תשכחו, היה סופ"ש מאוד מאוד סוער, היה נורא קר, הביגים היו נטושים בחלק מהמקומות.

אוסנת הילה מארק: איפה שנפתחו קניונים יצרנו צוואר בקבוק מטורף.

אוסנת הילה מארק: אני בטוחה שבעוד שבוע-שבועיים אנחנו נרגיש את זה גם בנתונים של התחלואה.

אוסנת הילה מארק: אם החלטנו לפתוח קניונים, אז לא לפתוח בכל עיר את כל הקניונים.

אוסנת הילה מארק: אם קיים קניון אחד, תנו לפתוח אותו.

אוסנת הילה מארק: בשיטה הזאת שבה זה נעשה אנחנו רק מעלים את נתוני התחלואה, כי יש עומס בקניונים, עומס בביגים, הכל הופך להיות מאוד צפוף.

אוסנת הילה מארק: אנחנו יודעים שבסוף השבוע הזה שוב פעם החורף הולך לבוא עלינו ושוב פעם הקניונים יהיו מפוצצים.

אוסנת הילה מארק: בראשון לציון, שיש שם כל כך הרבה קניונים, אל תפתחו.

אוסנת הילה מארק: במקום שיש בו רק קניון אחד, תפתחו את הקניון הזה.

אוסנת הילה מארק: כך נוכל לרווח ולא יהיו נתוני תחלואה.

אוסנת הילה מארק: אם לא נצליח לעשות את זה, אדוני היושב-ראש, צריך יהיה לסגור את הכל, כי אם לא, אחר כך נצטרך להגיע לסגר שלישי.

אוסנת הילה מארק: אם יהיה סגר שלישי, אוי ואבוי מה שיהיה כאן.

אוסנת הילה מארק: אני מצטרפת למה שנאמר פה.

אוסנת הילה מארק: צריך להיות פה עם שום שכל, עם יצירתיות, על מנת שלא נגיע לנתוני תחלואה גבוהים מצד אחד, ומצד שני, לא ניתן לכל העסקים פה להתמוטט.

יעקב אשר: משרד הבריאות יחד עם משרד המשפטים מתקנים עכשיו את התקנות לגבי הנושא של כמה יכולים להיות בתוך חנות.

יעקב אשר: הם יושבים עכשיו ומשנים את התמהיל בצורה כזאת שיהיו בתוך החנות יותר אנשים.

יעקב אשר: הם הציגו מקודם את הכיוון שלהם, כשהכיוון מדבר על מטר מרובע לאדם בתוך חנות.

אוסנת הילה מארק: יש במטר מרובע היגיון.

יעקב אשר: אם החנות גדולה, יהיו 20 או 25 אנשים, ואם היא קטנה, יהיו עד 10.

יעקב אשר: התיקון הזה צריך להגיע עוד היום, להיות מאושר עוד היום בישיבת הממשלה.

אוסנת הילה מארק: אז אולי כדאי שנחכה עם ההצבעה.

יעקב אשר: אנחנו נחכה עם ההצבעה.

יעקב אשר: אולי נעשה אותה במהלך המליאה, אם נקבל אישור מהיושב-ראש, ואם לא, אז אולי מיד אחרי המליאה.

יעקב אשר: אנחנו נאשר היום את התקנות, אבל אני במפורש מצפה מהממשלה לבחון את הפיילוט בסוף השבוע.

יעקב אשר: אם אין קריסה בפיילוט, אפשר יהיה להתקדם איתו הלאה, בשאיפה לפתוח הכל.

יעקב אשר: אם רואים שיש בעיה עם הפיילוט, לפחות שיהיה, כמו שאת אמרת ואמרו לפנייך כאן, איזה שהוא פיזור אמיתי יותר שנותן עדיפות לקטנים ולבינוניים ולא מזניח את הגדולים.

גור בליי: שאלנו לגבי הנושא של חובת התשאול.

גור בליי: אם בכניסה לקניונים ויתרו על חובת התשאול וקבעו שבמקום זה תהיה מדידת חום כנורמה כללית, למה לא להרחיב את זה?

גור בליי: הכלל לפי התקנות במקומות אחרים זה שאתה חייב לעשות תשאול ומדידת חום ככל האפשר.

גור בליי: פה עזבו את התשאול, השאירו רק את מדידת החום.

גור בליי: בדרך כלל כדי להיכנס לחנות מה שעושים זה רק מדידת חום.

גור בליי: השאלה אם אין טעם ללכת לכיוון הזה של מדידת חום כתחליף לתשאול.

נינא כהן קרן: פשוט לא רצינו לחייב כל עסק במדידת חום, במיוחד בהתחלה כשהיה מחסור במדחומים.

נינא כהן קרן: לא לכל חנות קטנה זה נוח לעשות את מדידת החום.

נינא כהן קרן: לגבי עסקים שיש להם תנאים שמיועדים רק להם, זה בהחלט סביר לחייב אותם במדידת חום, ולכן מראש ויתרנו על התשאול.

נינא כהן קרן: לגבי עסקים שהם קטנים יותר רצינו שזה יישאר וולונטרי, שהם יוכלו לבחור בין תשאול למדידת חום.

גור בליי: אתם נשארים עם זה גם היום?

נינא כהן קרן: בחנו את זה לאורך הדרך פעמים נוספות, אבל אנחנו יכולים להעלות את זה שוב לבחינה.

נינא כהן קרן: הרעיון היה לאפשר לעסקים קטנים קצת יותר חופש בחירה.

גור בליי: בפועל, ממה שאני רואה, הרבה פעמים לעסק קטן להעמיד מישהו שישאל זה לפעמים יותר נטל מאשר מישהו שעושה מדידת חום מהירה.

גור בליי: אני מציע שתשקלו את זה.

גור בליי: הוראת שעה – הפעלת 28.

גור בליי: (א) על אף האמור בתקנה 7, בתקופה שעד יום כ' בכסלו שוק בתכנית ניסיונית התשפ"א (6 בדצמבר 2020), תותר הפעלת שוק קמעונאי ובכלל זה דוכן בשוק כאמור.

גור בליי: (ב)המחזיק או המפעיל של השוק, ובשוק שאין לו מחזיק או מפעיל כאמור – הרשות המקומית שבתחומה נמצא השוק, יפעלו בהתאם להוראות אלה:

גור בליי: של השוק יגיש הצהרה לפי תקנה 8(1);

גור בליי: ואת בעלי הדוכנים בשוק והעובדים בהם בנוגע להוראות תקנות אלה;

גור בליי: הדוכנים שבשטח השוק בהוראות החלות עליהם לפי תקנות אלה, ובכלל זה, יביא לידיעתם את ההוראות האמורות ויוודא עמידתם בהוראות לעניין מניעת התקהלויות ושמירת מרחק של 2 מטרים בין אדם לאדם בתורים;

בפסקה שבה: פסקת משנה (א) – לא תיקרא;

בפסקה שבה: לא ייקראו"

בפסקה שבה: לפחות, בנוסף לסדרנים בכניסות לשוק לפי תקנת משנה (ב), שיסיירו בשטח השוק ויפעלו כמפורט להלן:

בפסקה שבה: ויסבו את תשומת ליבם, בנוגע לחובת השמירה על הוראות תקנות אלה, לרבות הוראות לעניין איסור התקהלויות, שמירת מרחק, חובת עטיית מסיכה לפי סעיף 3ה לצו בידוד בית;

בפסקה שבה: וסוג ההפרה, לצרכי בקרה;

בפסקה שבה: התקהלויות בשטח השוק, כולל בסמוך לכניסה לשוק, ובכלל זה ינקוט אמצעים לשמירת מרחק בין אדם לאדם בתורים כגון סימון מקומות עמידה והצבת אמצעים פיזיים לשמירת רווח בין אנשים;

בפסקה שבה: השוק יודיע באמצעות מערכת הכריזה, אחת לחצי שעה לפחות, על החובה לשמור על מרחק ולהימנע מהתקהלויות;

בפסקה שבה: של דוכן בשוק, לא יאפשר אכילה בשטח השוק ובכלל זה טעימות, לרבות ישיבה לצורך אכילה של מבקרים בשטח השוק, לא יציב שולחנות וכיסאות לאכילה בשטח השוק, וימנע גישה לשולחנות אכילה המקובעים לרצפה, אם קיימים; המחזיק או המפעיל של השוק יתלה שלטים במקומות בולטים לעין לעניין איסור אכילה בשוק;

בפסקה שבה: אירועים או מופעים בשטח השוק;

בפסקה שבה: האפשר, בין הכניסות לשוק ליציאות מהשוק;

בפסקה שבה: להוראות המנהל ובכלל זה לעניין ניקוי וחיטוי.

בפסקה שבה: (ג)המחזיק או המפעיל של השוק יקבע ויפעיל מנגנון לוויסות כניסת האנשים לשוק, למעט עובדי השוק, כך שבכל עת לא ישהו בשוק אנשים במספר העולה על התפוסה המרבית המותרת, וזאת באמצעות הצבת סדרנים בכניסות לשוק, וככל האפשר יפעיל גם מנגנון ויסות דיגיטלי; בפסקה זו - "מנגנון ויסות דיגיטלי" – אמצעי דיגיטלי לספירת הנכנסים בשערי השוק והיוצאים ממנו, ובלבד שהאמצעי לא יזהה או יאפשר זיהוי של הנכנסים והיוצאים, ובכלל זה לא יתעד את פניהם, ושהמידע המתועד באמצעותו יימחק ממנו בתוך 48 שעות, ולא ייעשה בו שימוש לכל צורך אחר זולת ביצוע הוראה זו; אין בכך כדי למנוע שימוש במידע על מספר הנכנסים והיוצאים.

בפסקה שבה: "התפוסה המרבית המותרת" – מספר אנשים שלא יעלה על יחס של אדם לכל 7 מטרים רבועים משטח המקום; לעניין זה, "שטח המקום" יחושב לפי האזור הפתוח לקהל מתוך שטח השוק, לרבות שטחי המכירה שבחנויות, ולמעט שטחי חניון, מחסנים, שטחי תפעול וכיוצא בזה; (ד)המחזיק או המפעיל של השוק יציב בכניסות לשוק שלטים לעניין מספר השוהים המותר במקום, כאמור בתקנת משנה (ג).

בפסקה שבה: הוראת שעה – 29.

בפסקה שבה: (א) על אף האמור בתקנה 7, בתקופה שעד יום כ' בכסלו התשפ"א הפעלת מוזיאון (6 בדצמבר 2020), תותר הפעלתם של שבעה מוזיאונים מוכרים מכוח בתכנית חוק המוזיאונים, התשמ"ג-1983 והנתמכים על ידי משרד התרבות ניסיונית והספורט (להלן – מוזיאונים) בדרך של פתיחתם לציבור כמפורט להלן:

בפסקה שבה: היה הגדול ביותר בארץ כמפורט בתוספת החמישית; תוספת חמישית (תקנה 29(א)(1)) מדעטק מוזיאון ישראל מוזיאון תל אביב לאמנות מוזיאון ארץ ישראל

בפסקה שבה: שלושה מוזיאונים ייבחרו בהגרלה שיבצע משרד התרבות והספורט מבין המוזיאונים שהביעו את רצונם להשתתף בהגרלה והתחייבו לקיים את הכללים הקבועים בתקנות אלה, ובלבד ששניים מהם לפחות נמצאים במחוזות חיפה, הצפון או הדרום; הזמנה להגרלה כאמור ותקנון ההגרלה יפורסמו באתר האינטרנט של משרד התרבות והספורט;

בפסקה שבה: בהודעה ברשומות ובאתר האינטרנט של המשרד את שמות המוזיאונים שנבחרו לפי פסקה זו ואת כתובת המוזיאון.

בפסקה שבה: (ב)מחזיק או מפעיל של מוזיאון כאמור בתקנת משנה (א), לא יפעיל את המקום בדרך של פתיחתו לציבור, אלא בכפוף להוראות תקנות 8 ו-9 ולהוראות המפורטות להלן:

בפסקה שבה: יחולו הוראות תקנה 27(ג)(3)(א), (ג), (ד), (ה), (ז)

בפסקה שבה: המחזיק או המפעיל של המוזיאון יקבע ויפעיל מנגנון, ככל האפשר דיגיטלי, לוויסות כניסת האנשים למקום, למעט עובדי המקום, כך שבכל עת לא ישהו במקום אנשים במספר העולה על התפוסה המרבית המותרת בהתאם לתקנה 9; לעניין זה, - "מנגנון ויסות דיגיטלי" – אמצעי דיגיטלי לספירת הנכנסים למוזיאון והיוצאים ממנו, ובלבד שהאמצעי לא יזהה או יאפשר זיהוי של הנכנסים והיוצאים, ובכלל זה לא יתעד את פניהם, ושהמידע המתועד באמצעותו יימחק ממנו בתוך 48 שעות, ולא ייעשה בו שימוש לכל צורך אחר זולת ביצוע הוראה זו; אין בכך כדי למנוע שימוש במידע על מספר הנכנסים והיוצאים;

בפסקה שבה: משתתפים שלא יעלה על 10 אנשים ובתיאום מראש;

בפסקה שבה: בהתאם למסלול שייקבע מראש ובכיוון אחד;

בפסקה שבה: המבקרים, המפעיל של המוזיאון יציב סדרן בסמוך לכל מוצג פעיל, שיסב את תשומת לבם של המבקרים לחובת שמירת מרחק ואיסור התקהלות ויחטא את המוצג לאחר כל משתמש.

בפסקה שבה: " מעבר לשלושת המוזיאונים שנשמח לשמוע, עולה פה שאלה לגבי הסמכה.

בפסקה שבה: השאלה הזאת עולה לגבי שני דברים: גם לגבי החובה לחייב קניונים ומוזיאונים בסדרנים, ועוד יותר מכך - הטלת חובה על המוזיאונים שהגעת המבקרים תיעשה באמצעות הזמנה מראש.

בפסקה שבה: היינו שמחים לשמוע איפה אתם רואים את ההסמכה לשתי הדרישות האלו.

בפסקה שבה: אם גורמים עושים את זה כעניין וולונטרי, זאת זכותם, אבל מה ההסמכה מבחינת

בפסקה שבה: כם לשתי הדרישות האלו?

שי סומך: מבחינת הדרישה להזמנה מראש במוזיאונים, קיימנו התייעצות.

שי סומך: סעיף ההסמכה נראה לנו 8(א)(4) – הגבלות על מספר השוהים במקום.

שי סומך: השימוש בהוראה הזאת נעשה בעבר במספרות ובמוסדות תרבות.

גור בליי: מוסדות תרבות זה לא בפנינו כרגע.

גור בליי: הנושא של מספרות הוא קצת שונה, כי מספרות או שירותים של אחד לאחד הם דברים שלפי טבעם נעשים בהזמנה מראש.

גור בליי: אין הבדל לצורך העניין הזה בין מוזיאון לקניון, בשניהם אתה יכול לבוא ולהיכנס, זה לא שאתה חייב להזמין מראש.

גור בליי: זה שונה ממספרה.

נינא כהן קרן: הזמנה מראש לא חייבת להיות יומיים מראש.

נינא כהן קרן: בכל מקום שאתה רוכש כרטיס יש איזו שהיא הזמנה של מקום מראש, בניגוד לחנויות שבהן אתה לא רוכש כרטיס.

יעקב אשר: המוזיאונים כולם הם עם כרטיס?

גור בליי: יש כאלה שיש אליהם כניסה חופשית.

נינא כהן קרן: בדרך כלל אתה משלם בכניסה ונכנס.

יעקב אשר: האם המוזיאונים האלה זה כניסה רק לבעלי כרטיס, לא משנה אם רוכשים את הכרטיס, מקבלים אותו וכו'?

נינא כהן קרן: כתבנו "תיאום מראש".

יעקב אשר: ביקשתם תיאום מראש, או שככה הם עובדים תמיד?

נינא כהן קרן: מההיכרות שלי רובם עובדים ככה.

נינא כהן קרן: אני חושבת שגם הסעיף ששי הפנה אליו נותן את ההסמכה.

גור בליי: אם 8(א)(4) חל, אז הוא גם חל על קניונים באותה מידה.

יעקב אשר: בקניונים הם התחייבו על מערכת, תתקנו אם אני טועה, של ויסות, שיש בזה היגיון, כי אתה לא רוצה שייכנסו 50,000 אנשים לתוך המבנה.

יעקב אשר: במוזיאונים אין לך מערכות כאלו.

נינא כהן קרן: זה אותו דבר.

יעקב אשר: איך הם יעשו את הוויסות?

יעקב אשר: יש להם אפליקציות?

יעקב אשר: הוויסות יכול להגיע דרך הזמנה.

גור בליי: גם פה יש להם ויסות.

יעקב אשר: אין להם.

גור בליי: הקראנו.

יעקב אשר: יש להם פה, בנייר.

גור בליי: גם במציאות יש למוזיאונים ויסות.

יעקב אשר: איך יש להם ויסות?

גור בליי: לפעמים אפילו יותר מקניון, כי כשאתה נכנס אתה עובר איזו שהיא גלגלת כזאת.

גור בליי: אני חושב שלמוזיאונים יש תמונה מאוד טובה של מי נכנס ומי יוצא.

יעקב אשר: אני לא בטוח.

נינא כהן קרן: לכן גם כתבנו שהרישום הממוחשב הוא ככל האפשר.

נינא כהן קרן: בקניון בלי רישום ממוחשב מאוד קשה לווסת את המספר.

יעקב אשר: הוויסות לא עוזר לך לא לבוא.

יעקב אשר: הם באים ועומדים בתור.

יעקב אשר: אני מעדיף שלמקומות כאלה יבואו עם הזמנה.

שי סומך: זה יכול להיות גם טלפוני.

גור בליי: השאלה אם יש הסמכה לדבר הזה.

גור בליי: אם אתם מתבססים על 8(א)(4), אז לפי 8(א)(4) אתה יכול לדרוש הזמנה מראש גם בקניון.

גור בליי: 8(א)(4) לא אומר "לפי טבעו", הוא לא מדבר לגבי התשלום בכניסה.

יעקב אשר: תעשו את שיעורי הבית האלה.

שי סומך: אנחנו צריכים לבדוק את שאלת הסבירות, אבל זאת הסמכות שמאפשרת.

יעקב אשר: אני מבקש שתבדקו את ההערות של גור, היועץ המשפטי.

יעקב אשר: אני מבקש שתעשו את מבחן הסבירות עם המבחן המשפטי של זה, האם זה מחייב או לא מחייב, ואם צריך לתקן, תתקנו.

יעקב אשר: מה לגבי הסדרנים?

שי סומך: הסמכות לגבי הסדרנים נובעת מהסמכות למנות אחראי ממונה קורונה.

גור בליי: מה לגבי שלושת המוזיאונים?

הדס פרבר: נבחרו שלושה זוכים: מוזיאון המזגגה בקיבוץ נחשולים, מוזיאון נחום גוטמן לאמנות בתל-אביב ומוזיאון הנגב לאמנות בבאר-שבע.

הדס פרבר: יצא שיש מוזיאון אחד בדרום, אחד בצפון, ואחד במרכז, בתל-אביב.

הדס פרבר: אנחנו מקווים שהם יפתחו ביום-יומיים הקרובים.

יעקב אשר: אני נועל את הישיבה, מפסיק אותה, ואנחנו נודיע מתי תהיה הצבעה.

יעקב אשר: מנהל הוועדה, תעמוד בקשר מול אנשי משרד הבריאות, מול אנשי משרד המשפטים.

יעקב אשר: אחרי שיעבור המשאל הטלפוני לגבי המטרים בתוך החנויות נעשה הצבעה.

יעקב אשר: אנחנו ניפגש, כנראה, מיד אחרי ההחלטה שתהיה בעניין הזה.

יעקב אשר: אני מאוד מאוד מקווה שלא נקבל שכפול גנטי של היום.

גור בליי: נוספה פה עבירה לגבי קניון שלא מפעיל מנגנון לוויסות, אבל אין כזאת עבירה לגבי שוק שלא מפעיל מנגנון לוויסות, נכון?

נינא כהן קרן: בשוק, ברוב המוחלט של המקרים, זה לא מפעיל פרטי, זו הרשות המקומית, שהיא גם הגורם המפקח, גם הגורם שממנה סדרנים.

יעקב אשר: תודה רבה.